Wan Saiful gagal ketepi kes rasuah RM6.9 juta

0

BANGI, Jumaat – Bekas Ketua Penerangan BERSATU, Datuk Wan Saiful Wan Jan gagal dalam permohonan untuk mengetepikan dua pertuduhan rasuah RM6.9 juta membabitkan projek Program Jana Ekonomi Pemerkasaan Kontraktor Bumiputera Berwibawa (Jana Wibawa) di Mahkamah Sesyen Kuala Lumpur hari ini.

Hakim, Rozina Ayob memutuskan demikian selepas mendengar hujahan tambahan daripada peguam, Amer Hamzah Arshad yang mewakili Ahli Parlimen Tasek Gelugor itu dan responden oleh Timbalan Pendakwa Raya, Rasyidah Murni Azmi dan Mohd ‘Afif Ali.

“Permohonan pihak pembelaan ditolak, maka prosiding seterusnya dijalankan sebagaimana yang dijadualkan sebelum ini.

“Mahkamah menetapkan perbicaraan kes dibuat selama lapan hari, bermula 25 hingga 27 Mac; 29 serta 30 April tahun depan dan 20 hingga 22 Mei tahun depan,” kata Rozina.

Artikel berkaitan

Malaysia komited mahu al-Quran dilindungi, dihormati

Malaysia Terima Bekalan Pertama Vaksin Kanak-Kanak

Datuk Hasanah Abdul Hamid meninggal dunia akibat kanser hati

Razarudin Husain dilantik Ketua Polis Negara baharu

Keganasan domestik, penindasan wanita wajar diberi keutamaan – BERJASA

Beliau berkata, pada 1 Disember depan, mahkamah tetapkan untuk pengurusan kes tersebut.

Semasa prosiding, Rasyidah Murni berkata, seramai 27 saksi akan dipanggil untuk memberi keterangan.

Beliau turut mengesahkan bahawa, semua dokumen telah diserahkan namun senarai saksi akan dibekalkan dalam masa terdekat.

Pada 29 Mei lalu, Wan Saiful memfailkan permohonan untuk membatalkan dua tuduhan itu, dengan alasan pertuduhan dikemukakan ke atasnya adalah cacat. – SINARHARIAN


Ajaran sesat SiHulk pengaruh anak muda, hidup mewah di luar negara

0

BANGI, Sabtu –
Menyatakan Nabi Muhammad SAW sebagai tuhan, tidak mempunyai jantina dengan menafsir sendiri sebuah hadis dengan menyatakan Nabi Muhammad tiada kemaluan dan sebagainya.

Itu antara ajaran sesat Si Hulk yang semakin terpengaruh sehingga tular satu keluarga yang mengakui menganut ajaran itu baru-baru ini.

Ajaran yang diasaskan dan dibawa oleh Suhaini Bin Mohammad atau Suhai Ibni Mohammad atau Si Hulk telah bermula di Johor dan Melaka sejak awal 2020.

Jualan produk air Si Hulk dikatakan sebagai platform tarikan dan pengaruh ke arah ajaran ini yang mengaburi mata orang ramai.

Artikel berkaitan

Belanjawan 2023: Tanah terbiar Felda, Felcra, Risda digunakan untuk penghasilan makanan

Agamawan, ulama diberi pengecualian tauliah di Pulau Pinang

23 laporan polis terhadap Guan Eng

GTA dakwa konsep ‘Rahmah’ idea Tun M bukan Anwar

Ramadan : rakyat dinasihat jangan membazir makanan – Agong

Produk air yang mempunyai stokis di setiap negeri berjaya dilariskan dengan mendakwa air berkenaan membolehkan seseorang hidup lebih lama.

Ajaran sesat ini didapati sedang bergiat aktif di New Zealand termasuk video keluarga berkenaan yang dipercayai berada di sana dengan umpan dan janji bahawa mereka boleh hidup lama dan mewah di luar negara.

Bagaimanapun golongan muda terutamanya remaja turut dikesan terpengaruh dengan ajaran sesat ini yang kian menular di Malaysia menerusi media sosial dan medium Google Meet.

Berikutan itu, Jawatankuasa Muzakarah Majlis Kebangsaan Bagi Hal Ehwal Agama Islam Malaysia (MKI) Kali Ke-117 yang bersidang pada 25 hingga 29 Ogos 2020 telah memutuskan bahawa ajaran dan fahaman SiHulk sebagai sesat, menyeleweng daripada ajaran Islam berdasarkan akidah Ahli Sunnah Wal Jamaah.

Tindakan penguatkuasaan telah diletakkan di bawah bidang kuasa Jabatan Agama Islam Negeri (JAIN) dan Jabatan Kemajuan Islam Malaysia (JAKIM) telah menyalurkan maklumat mengenai ajaran dan kegiatan kumpulan ini.

Dalam pada itu, EXCO Hal Ehwal Agama Islam Johor
, Mohd Fared Mohd Khalid berkata

fatwa negeri Johor yang diwartakan bertarikh 22 Julai 2021 telah menyatakan bahawa ajaran Suhaini Si Hulk ini merupakan ajaran sesat, menyeleweng dan bertentangan dengan akidah, syariat dan akhlak Islam.

“Si Hulk ini telah pun diistiharkan sebagai sesat bahkan haram melalui keputusan fatwa yang telah pun diwartakan pada 22 Julai 2021 lagi.”

“Mereka mendakwa Nabi Muhammad sebagai tuhan kita dengarkan viral tu nabi itu adalah Allah itu antara ciri pertama yang jauh terpesong daripada pegangan Ahli Sunnnah Wal Jmaah itu sendiri,” katanya.

Dalam perkembangan terkini Mufti Melaka, Datuk Abdul Halim Tawil turut mendedahkan Jabatan Agama Islam Melaka (JAIM) telah mengsan ajaran ini sedang menular di Melaka dan pihaknya sedang melakukan pemantauan.

“Kita kesan ada beberapa lokasi di Merlimau jadi kita dalam pemantauan melibatkan remaja dan dewasa. Saya tak boleh sebut berapa tapi dalam pemantauan kita di media sosial atau dari laporan keluarga mereka sendiri yang melaporkan tentang penglibatan anak-anak atau suami mereka.

Pada 11 Jun lalu, seorang pengikut ajaran SiHulk berjaya ditangkap Jabatan Agama Islam Melaka (JAIM) dalam operasi melumpuhkan ajaran itu di rumahnya dekat Jasin.

Exco Pendidikan, Pengajian Tinggi dan Hal Ehwal Agama negeri, Datuk Rahmad Mariman, berkata lelaki berusia 38 tahun itu ditahan bersama isteri dan tiga anaknya kira-kira jam 8.30 malam Ahad lalu dan pihaknya turut merampas risalah ajaran sesat itu.

Katanya lagi, di Melaka sahaja setakat pengetahuan pihaknya dianggarkan antara 10 hingga 20 orang pengikut ajaran SiHulk.

Dalam perkembangan lain, kilang minuman yang berada di Johor, Selangor dan Indonesia sudah ditutup selepas sijil halal mereka ditarik semula kerana tidak mematuhi piawaian ditetapkan pada 3 Jun 2021.

Bagaimanapun ketika ini ajaran Si Hulk dilihat masih bergiat aktif.

Tanpa rasa bersalah, segan silu, lebih ramai rakyat Malaysia khususnya golongan muda kini mendakyah dan membuat video trend yang sama mempromosi ajaran ini.

Susulan itu, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dalam satu kenyataan semalam mengarahkan JAKIM bekerjasama rapat dengan Polis Diraja Malaysia (PDRM) bersama Suruhanjaya Komunikasi dan Multimedia Malaysia (SKMM) untuk membanteras ajaran sesat SiHulk.

Bagaimanapun, menerusi pemantaua kami akaun facebook Suhaini Mohamad
yang mempunyai lebih seribu orang pengikut
masih aktif menyebarkan fahaman Si Hulk.

Dalam perkembangan lain, Mohd Fared berkata Jabatan Agama Islam Negeri Johor (JAINJ) sukar membuat tangkapan terhadap pengikut ajaran SiHulk kerana dipercayai masih berada di New Zealand.

Namun, sekiranya mereka pulang ke negeri ini, tangkapan boleh dibuat mengikut undang-undang sedia ada.


Cadangan tukar status tanah wakaf wajar diperhalusi

0

KUALA LUMPUR, Jumaat – Menukar status tanah wakaf kepada Tanah Rizab Melayu hanyalah menjatuhkan taraf status tanah itu.

Tanah Wakaf adalah tanah milik Allah untuk dimanfaatkan kepada umat Islam.

Menurut Presiden Pertubuhan Profesional Tanah Malaysia (PERTAMA), Profesor Dr Ismail Omar, tanah wakaf tidak boleh dipindah milik sesuka hati kerana mempunyai rukun-rukun syarat-syarat tertentu yang mesti dipatuhi.

Beliau berkata, jumhur ulama juga bersepakat bahawa tanah wakaf tidak boleh dijual beli dan berlaku transaksi.

“Kalau kita lihat dari segi pandangan jumhur ulama, ulama terkenal di seluruh dunia kita dapati bahawa mereka bersepakat apabila tanah wakaf dijadikan wakaf tidak boleh dijual beli.”

Artikel berkaitan

Penceroboh haram selesa jarah tanah, dibela Ahli Parlimen

Agus buat kenyataan infografik JKOM dikecam

Lelaki maut, kekasih parah, kemalangan pulang dari beli cincin pertunangan

Surat Azalina tidak dibincang Jemaah Menteri

Politik negara semakin berubah, Melayu perlu terima realiti

“Maknanya tidak boleh transaksi, tidak boleh dipindah milikkan walau dengan apa cara sekali pun kecuali jawatankuasa fatwa kebangsaan telah membuat keputusan yang membenarkan pindah milik itu adalah tempoh pajakan sahaja yang
freehold
 itu tidak dibenarkan,” katanya.

Beliau berkata demikian ketika ditemui TV Pertiwi di Universiti Geomatika Malaysia (UGM) baru-baru ini.

Presiden Pertubuhan Profesional Tanah Malaysia (PERTAMA), Profesor Dr Ismail Omar dalam temu bual wartawan Tv Pertiwi baru-baru ini.

Prof Ismail yang juga Naib Canselor UGM berkata, konsep wakaf perlu memenuhi rukun-rukun yang tertentu iaitu Wakif atau pewakaf, Mawquf iaitu (harta yang diwakafkan).

Manakala Mawquf Alaih pula ialah (penerima wakaf) dan sighah yang bermaksud (pernyataan wakaf).

Kesemua rukun ini perlu memenuhi ciri-ciri dan syarat yang ditetapkan supaya harta wakaf itu benar-benar dapat dimanfaatkan dan tidak boleh dijual beli.

“Di mana satu tanah yang sama apabila diwakafkan tidak boleh dijual beli tetapi apabila ditukarkan kepada Tanah Rizab Melayu boleh pula dijual beli jadi ini kita balik pada konsep asalnya iaitu tanah wakaf ini adalah tanah milik Allah.”

“Jadi Allah yang memiliki tanah wakaf ini kita kembalikan sudah tentu kita tidak boleh sewenang-wenangnya mengubah siapa yang memilikinya cara dimajukan cara ia dibiayai dan sebagainya itu,” ujarnya.

Menurut Prof Ismail, kajian lebih mendalam perlu dijalankan dan diteliti sebaiknya jika tanah wakaf mahu diubah statusnya kepada Tanah Rizab Melayu.

Ini penting katanya bagi menjaga kepentingan umat Islam secara keseluruhan supaya peraturan tidak dilanggar serta bercanggah dengan enakmen tanah wakaf dan Tanah Rizab Melayu.

“Jadi ini ada percanggahan kerana Tanah Wakaf terletak di bawah tata Kelola enakmen pentadbiran tanah atau enakmen wakaf Tanah Rizab Melayu di bawah Tanah Rizab Melayu dua enakmen yang berbeza dengan syarat-syarat yang berbeda.”

“Jadi kalau kita nak tukarkan boleh bukan tidak boleh tetapi memerlukan kajian yang mendalam supaya kita tidak menyentuh atau melanggar peraturan rukun Wakaf itu tadi pada masa yang sama kita tidak melanggar peraturan-peraturan di bawah kanun tanah negara enakmen rizab Melayu dan enakmen wakaf dan sebagainya itu.”

Dalam pada itu, beliau turut menyarankan supaya kerajaan mengganti semula Tanah Rizab Melayu yang diambil dengan tanah-tanah yang setaraf dengannya selain memperkasakan dan menaik taraf status tanah ini.

Pada 2 Januari tahun ini, lapor Utusan Malaysia, Jabatan Audit Negara (JAN) mendedahkan sekurang-kurangnya 3,214 hektar Tanah Rizab Melayu di Mukim Jaya Baru dan Sitiawan dipindah milik kepada orang bukan Melayu secara tidak sah disebabkan pengurusan Tanah Rizab Melayu di Perak dikesan kurang cekap.

Berikutan itu, Pejabat Tanah dan Galian (PTG) Negeri Perak melakukan kaveat dan memantau transaksi ke atas 3,214 hektar Tanah Rizab Melayu di negeri itu bagi menyelamatkan tanah-tanah yang ‘terlepas’ kepada bukan Melayu sebelum ini.

Menteri Besar Perak, Datuk Seri Saarani Mohamad berkata, PTG Perak berjaya membuat rundingan untuk mewartakan kawasan seluas 800 hektar tanah di Gunung Bersout, Batang Padang yang merupakan wakaf saraan bagi masjid seluruh negeri itu sebagai kawasan tambahan Tanah Rizab Melayu.

Cadangan pewartaan itu akan dibawa untuk kelulusan Majlis Mesyuarat Kerajaan Negeri dalam masa terdekat.

Bagaimanapun cadangan itu dilihat tidak wajar dan bertentangan dengan Perlembagaan Persekutuan Perkara 89 2A yang mengatakan bahawa Tanah Rizab Melayu sepatutnya diambil daripada kawasan tanah yang belum dibangunkan atau dicucuk tanam.

Malah menurut Majlis Jawatankuasa Fatwa Kebangsaan Bagi Hal Ehwal Ugama Islam Malaysia, Tanah wakaf tidak boleh sama sekali dipindah milik kecuali kerana darurat yang memerlukan demikian berdasarkan syarat-syarat yang tertentu.

Dalam pada itu, Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Seri Hishamuddin Hashim mempersoalkan keperluan mengambil tanah wakaf untuk digantikan Tanah Rizab Melayu yang hilang sedangkan ia bertentangan dengan fatwa.

“Adakah untuk memenuhi kuota nak kata jumlah mengishtiharkan bahawa Tanah Rizab Melayu ini banyak maka tanah wakaf diambil, untuk dijadikan sebagai Tanah Rizab Melayu?”

“Ini adalah bertentangan dengan fatwa, adakah ini dikira darurat? Ini adalah kepentingan untuk melengkapkan atau memenuhi kehendak politik menyatakan bahawa Tanah Rizab Melayu telah bertambah.”

Meskipun kerajaan Perak berusaha meningkatkan keluasan Tanah Rizab Melayu kepada 955,587.8 hektar tetapi masih belum capai 50 peratus keluasan yang seharusnya diwartakan.


Festival Good Vibes dibatalkan serta-merta

0

BANGI, Sabtu – Kerajaan mengarahkan pembatalan serta merta penganjuran Festival Good Vibes 2023 yang sepatutnya berlangsung hingga esok.

Menteri Komunikasi dan Multimedia, Fahmi Fadzil berkata, Penganjur acara berkenaan juga digesa untuk mengenal pasti mekanisme ganti rugi kepada pembeli-pembeli tiket yang menempah untuk mengikuti konsert pada festival berkenaan.

“Saya sudah mengarahkan pembatalan serta merta baki festival berkenaan yang sepatutnya berlangsung hari ini hingga esok, 23 Julai.

“Saya faham keputusan ini akan memberi implikasi kepada penonton yang sudah membeli tiket. Sehubungan itu, saya juga sudah menggesa penganjur mengenal pasti mekanisme ganti rugi kepada pembeli-pembeli tiket,” katanya dalam kenyataan di Facebook.

Artikel berkaitan

Perlu ada jabatan khas tangani isu dera kanak-kanak – Raja Zarith

Bertindak segera, bukan sekadar retorik politik

Syukuri nikmat kebebasan beragama, ambil iktibar musibah di Palestin – Agong

Tidak patut sambut raya dengan campur aduk budaya asing

37 Maut Akibat Banjir

Fahmi berkata, beliau sudah memanggil penganjur Festival Good Vibes 2023 iaitu Future Sound Asia, susulan aksi dan kenyataan sangat biadab dipamerkan oleh artis dari Braitain, The 1975 di Sepang malam tadi.

“Ingin saya tegaskan, pendirian Kerajaan Madani amat jelas. Tiada kompromi terhadap mana-mana pihak yang mencabar, memperlekeh serta melanggar undang-undang Malaysia.

“Kerajaan sentiasa komited menyokong pembangunan industri kreatif dan kebebasan bersuara. Bagaimanapun, jangan sesekali menyentuh sensitiviti masyarakat, khususnya yang bertentangan dengan adab dan nilai budaya tempatan,” katanya.

Ketua Polis Selangor, Datuk Hussein Omar Khan hari ini juga memaklumkan pihaknya akan memanggil penganjur konsert kumpulan The 1975 petang ini, susulan tindakan vokalisnya, Matty Healy menunjukkan perlakuan kurang sopan dalam konsert berkenaan.

Terdahulu, Fahmi dalam ciapan di Twitter turut menyifatkan
 perlakuan Matty
 dalam konsert itu sebagai biadap.

Dalam konsert itu, Matty dilihat memegang botol arak di atas pentas ketika melakukan persembahan selain meludah dan melakukan aksi kurang sopan.

Malah, Matty juga membuat ucapan menghina undang-undang negara berkaitan isu lesbian, gay, biseksual dan transgender (LGBT) sebelum mencium pemain bass The 1975, Ross McDonalds di pentas.


Masjid, surau di Selangor perlu bebas propaganda politik – JAIS

0

BANGI, Sabtu – Pentadbir masjid dan surau di Selangor tidak dibenarkan sama sekali membantu atau terlibat dalam apa jua aktiviti yang berfokus politik.

Jabatan Agama Islam Selangor (JAIS) berkata, pihak masjid dan surau juga hendaklah menghalang ia daripada berlaku jika jelas secara tampak aktiviti atau program yang melibatkan calon parti bertanding, aktivis politik, gambar-gambar tokoh parti serta slogan dan lambang yang mewakili parti-parti tertentu.

Mereka juga hendaklah memastikan semua bentuk bahan kempen atau propaganda parti politik hendaklah dipastikan tidak berada di dalam premis bangunan atau dalam kawasan pagar masjid dan surau.

Artikel berkaitan

Guru Besar putih mata, wang RM109,000 bantuan awal persekolahan lesap

Surat terbuka untuk Khairul Aming

Kes Positif Global Lebih 306 Juta

Kerajaan setuju tubuhkan Jawatankuasa Tertinggi tangani isu doktor kontrak

Belanjawan 2023: 130,000 rakyat miskin tegar dibantu keluar daripada kemiskinan

Pengarah JAIS, Datuk Mohd Shahzihan Ahmad berkata, arahan itu bagi mengelakkan terdapat kemungkinan akan berlakunya usaha dan ikhtiar daripada parti-parti politik untuk mengadakan aktiviti propaganda politik mereka seperti di masjid dan surau di negeri Selangor.

“Aktiviti yang lazim sebelumnya adalah seperti program pengenalan calon yang bertanding dalam pilihan raya, Program Sumpah Mubahalah, program berkumpulan ahli dan penyokong parti untuk tujuan atau keutamaan ahli dan parti serta lain-lain seumpamanya.

“Perkara ini telah diingatkan kepada Pegawai dan Jawatankuasa Masjid dan Surau Negeri Selangor di dalam surat jabatan ini bertarikh 22 Ogos 2022M,” katanya dalam satu kenyataan hari ini.

Mohd Shahzihan menambah, ketetapan ini selaras dengan arahan Majlis Agama Islam Selangor (MAIS) yang mengkehendaki masjid dan surau sebagai zon aman dan bebas daripada propaganda politik dan politik kepartian.

Berdasarkan Peraturan-Peraturan Masjid dan Surau (Negeri Selangor) Tahun 2017, pentadbir masjid dan surau hendaklah membantu apa juga ketetapan yang dibuat oleh MAIS.

Sebarang tindakan yang bersifat menghina atau mengingkari, melanggar atau mempertikaikan titah Sultan Selangor atau arahan MAIS, boleh dikenakan tindakan di bawah Seksyen 12 (a) atau (b), Enakmen Jenayah Syariah (Selangor) 1995.

Pegawai masjid juga boleh, dalam masa yang sama dibatalkan pelantikannya oleh MAIS berdasarkan Peraturan 7 (f), Peraturan-Peraturan Masjid dan Surau (Negeri Selangor) 2017, katanya. – MALAYSIAGAZETTE


Nama Tengku Zafrul ‘tercicir’ daripada senarai calon BN

0

BANGI, Sabtu – Senarai nama calon bagi Pilihan Raya Umum Dewan Undangan Negeri ke-15 bagi keenam-enam negeri dikemukakan oleh Badan Perhubungan Negeri masing-masing.

Timbalan Pengerusi Barisan Nasional (BN), Datuk Seri Mohamad Hasan yang ditanya mengenai ketiadaan nama Ketua UMNO Bahagian Kota Raja, Tengku Datuk Zafrul Abdul Aziz berkata, proses tapisan calon adalah di peringkat perhubungan negeri sebelum nama calon diserahkan kepada kepimpinan pusat BN.

“Jadi terpulang kepada Badan Perhubungan (negeri) masing-masing untuk menamakan (calon) tapi di sini menyaring dan mana yang sesuai.

“Kita (kepimpinan utama BN) bincang semula dengan Badan Perhubungan dan secara persetujuan bersama kita akan memilih calon terbaik wakili parti,” katanya kepada media selepas menghadiri majlis pengumuman calon BN PRN di Pusat Dagangan Dunia (WTC) Kuala Lumpur malam tadi.

Artikel berkaitan

Pusat lindungi mangsa pemerdagangan orang perlu diwujudkan

Peratusan mengundi rendah, kerajaan akan buat ’post mortem’

Felda perlu tanggungjawab hutang peneroka

Tunggu Stabil Baru Boleh Buat PRU15 – Pakar

JAIS kesal pihak timbulkan persepsi buruk pembatalan ceramah Ustaz Wadi Annuar

Ditanya sama ada terdapat pertambahan nama calon pada saat-saat akhir, Mohamad tidak menolak kemungkinan ia boleh berlaku.

“Kadang-kadang watikah (calon) tukar, jadi kita tak tahu (sama ada bertambah atau tidak),” ujarnya.

Dalam pada itu, Mohamad berkata, hanya satu kerusi Dewan Undangan Negeri (DUN) di Terengganu yang belum diumumkan malam ini.

“Cuma ada satu DUN yang kita belum namakan di Terengganu kerana kita buat saringan-saringan tertentu, seperti biasa,” jelasnya yang juga Timbalan Presiden UMNO.

Bagaimanapun, Mohamad tidak memperincikan kerusi DUN mana yang masih tidak diisi oleh parti itu.


PEJUANG tidak bertanding pilihan raya di enam negeri

0

BANGI, Sabtu – PEJUANG mengambil pendirian tidak akan menyertai Pilihan Raya Umum Dewan Undangan Negeri ke-18 di enam negeri, 12 Ogos ini.

Presiden PEJUANG, Datuk Seri Mukhriz Mahathi berkata, parti itu sebaliknya akan memberi tumpuan kepada usaha memperkukuhkan kedudukan bagi menyertai PRU16 akan datang.

Ditanya sama ada jika diberi peluang bertanding pada pilihan raya oleh Perikatan Nasional (PN), Mukhriz berkata, untuk tempoh tiga minggu akhir sudah agak terlewat untuk pihaknya mempertimbangkan sebarang tawaran sedemikian.

Mengakui ada usaha bapanya, Tun Dr Mahathir Mohamad untuk PEJUANG bertanding, pihaknya masih belum menerima maklum balas rasmi dari PN mengenai perkara itu.

Artikel berkaitan

Malaysia letak aset ketenteraan di perairan Beting Patinggi Ali

MB Kedah dilarang hadiri program kerajaan persekutuan

Wang tidak dituntut berjumlah RM11 bilion

Bonus kakitangan awam tidak kena cukai

Muhyiddin Tetap Mahu Calonkan Pengganti Zuraida

“Lebih baik kami (PEJUANG) tumpu kepada memperkukuhkan parti dan kekal berprinsip terhadap perjuangan,” katanya dalam satu sidang media selepas Program Amanat Presiden bersama pimpinan negeri dan sayap parti.

Mukhriz berkata, pihaknya sudah memaklumkan kepada Dr Mahathir berhubung PEJUANG untuk tidak bertanding dalam PRN akan datang.

“Berundur setapak bukan bererti berundur selamanya, kita akan terus menegakkan prinsip perjuangan parti.

“Kami (PEJUANG) bersetuju dengan kenyataan Dr Mahathir bahawa undi Melayu tidak seharusnya dipecahkan,’ katanya.

Tambah beliau, jika ada tawaran saat akhir untuk bertanding dalam PRN, pihaknya dengan rendah diri terpaksa menolaknya.

Mukhriz berkata, keputusan untuk tidak bertanding itu diputuskan di mesyuarat exco PEJUANG minggu lalu.

Bagaimanapun, beliau berkata, pihaknya tidak menghalang jentera parti itu turun padang dan membantu calon parti lain.

“Kami tidak halang, tetapi jangan guna nama PEJUANG secara rasmi. Itu hak mereka secara individu, namun tidaklah sehingga mereka naik ke pentas dan berceramah untuk parti lain,” katanya.


PEMBELA bantah mansuh Akta Hasutan, sokong penambahbaikan

0

BANGI, Sabtu – Pertubuhan-Pertubuhan Pembela Islam (PEMBELA) menegaskan undang-undang sedia ada melalui
Akta Hasutan
 1948 memadai bagi menangani perbuatan menyentuh isu kaum, agama dan raja (3R).

Setiausaha Agung PEMBELA, Mohd Aswanizam Alias berkata, pihaknya tidak membantah cadangan
menambah baik
 akta itu, sama seperti beberapa organisasi masyarakat sivil (CSO) lain hasil pertemuan dalam dua sesi libat urus semalam.

Sesi anjuran Pejabat Menteri di Jabatan Perdana Menteri (Undang-Undang dan Reformasi Institusi) bertempat di Asian International Arbitration Centre, di Kuala Lumpur itu bagi membincangkan persoalan berkait isu 3R.

Artikel berkaitan

Belanjawan 2023 negeri Johor dibentang esok

Usah Bagi Hadiah Yang Memalukan Mempelai dan Keluarga – Idris

Elak Aktiviti Di Pantai

Malaysia kutuk serangan tentera Israel di Nablus

3,464 beri respon positif projek PSI

Antara pertubuhan lain yang turut serta termasuk ‘Concerned Lawyers For Justice (CLJ)’, Persatuan Peguam-Peguam Muslim Malaysia (PPMM) dan Badan Peguam Syarie.

“Semalam, wakil PEMBELA dan beberapa CSO Islam hadir dalam dua sesi libat urus bersama pemegang taruh berkenaan isu 3R. PEMBELA membantah cadangan memansuhkan Akta Hasutan 1948 tetapi tidak membantah cadangan menambah baik akta itu,” kata Mohd Asmanizam hari ini.

Syor
pemansuhan akta
 itu dikemukakan Ikatan Demokratik Malaysia (MUDA) dan Parti Sosialis Malaysia (PSM) pada Selasa lalu, susulan penahanan dan pendakwaan terhadap Menteri Besar Kedah, Datuk Seri Muhammad Sanusi Md Nor atas tuduhan menghasut.

Dalam kenyataan bersama, Presiden MUDA, Syed Saddiq Syed Abdul Rahman dan Pengerusi PSM, Michael Jeyakumar Devaraj berpendapat, sudah ada peruntukan lain untuk menguruskan isu-isu berbangkit yang berkait dengan perkara berkenaan.

Mohd Aswanizam berkata, antara perkara dibangkitkan dalam sesi libat urus semalam ialah cadangan menggantikan Akta Hasutan 1948 dengan Akta Harmoni.

Katanya, tiga rang undang-undang (RUU) dicadang dibentangkan sebelum ini bagi menggantikan Akta Hasutan 1948 ialah adalah RUU Keharmonian Kaum, RUU Kebencian Kaum dan Agama serta RUU Suruhanjaya Keharmonian dan Rekonsiliasi Nasional.

“Cadangan penggubalan tiga akta ini telah dibantah pada tahun 2014 dan 2018 oleh PEMBELA. Ia berbangkit kembali dalam sesi kali ini. Justeru, PEMBELA tegaskan supaya semua bentuk perancangan berkait kepentingan negara mesti babitkan sesi libat urus bersama CSO Islam.

“Dalam sesi semalam, wakil ‘Concerned Lawyers For Justice’ (CLJ), Aidil Khalid turut mengutarakan perkara sama dengan penegasan kepada Seksyen 3(1)(f) Akta Hasutan 1948 yang mesti kekal tapi tidak membantah penambahbaikan akta yang sama,” katanya.

Selain itu, PEMBELA turut menbangkitkan beberapa isu lain terutama cadangan menggunakan prinsip hak asasi antarabangsa sebagai panduan kepada pembentukan akta atau undang-undang baharu.

“Semua bentuk prinsip antarabangsa yang hendak digunakan sebagai garis panduan undang-undang berkenaan hak kebebasan bersuara mesti menghormati kedudukan Islam sebagai agama Persekutuan dalam Perkara 3(1) Perlembagaan Persekutuan dan Sumpah Ketua Utama Negara untuk memelihara Islam pada semua masa pada Perkara 37(1),” katanya.

Mohd Aswanizam menegaskan, isu sebenar yang perlu dilihat ialah salah guna kuasa dengan menggunakan undang-undang menyekat kebebasan bersuara yang dijadikan senjata politik.

“PEMBELA turut mengulangi pendirian, perpaduan dan keharmonian kaum di Malaysia tidak boleh diselesaikan melalui penambahan undang-undang tetapi menerusi sistem pendidikan,” katanya.

Beliau turut menyambut baik usaha kerajaan mengadakan sesi libat urus bersama pemegang taruh berkait isu 3R.

Malah, pujian harus diberikan kepada kerajaan yang mengingatkan bahawa sebarang bentuk cadangan pemansuhan apa-apa undang-undang seperti Akta Hasutan 1948 perlu dibuat dengan penuh berhati-hati, cermat dan mengambil kira pandangan pihak berkepentingan dalam negara.


The 1975 beraksi biadap, penganjur henti persembahan serta merta

0

BANGI, Sabtu – Penganjur Festival Good Vibes 2023 kesal dengan tindakan kumpulan dari Britain, The 1975 beraksi ‘biadap’ ketika menjayakan persembahan semalam.

Selain mempertikaikan undang-undang lesbian, gay, biseksual transgender dan pelik (LGBTQ) di Malaysia, vokalis The 1975, Matty Healy juga bertindak mencium anggota kumpulannya yang juga lelaki iaitu Ross McDonalds di atas pentas.

Sambil memegang botol arak ketika membuat persembahan, Healy turut meludah dan melakukan aksi kurang sopan.

Artikel berkaitan

Muda terkilan tidak dijemput ke mesyuarat Sekretariat Kerajaan Perpaduan

SPRM Fokus Banteras Sindiket Besar & Punca Kes Rasuah Meningkat – Anwar

Gempa Turkiye diramal pakar tiga hari sebelum kejadian

Keabsahan Sek Vernakular

Banyak Isu Tanah, Hutan & Korupsi Tak Selesai Punca Negeri Pahang Ketinggalan?

Pihak penganjur menerusi kenyataan dikeluarkan menyebut, pihaknya terpaksa memberhentikan acara kerana tidak mematuhi garis panduan sepatutnya.

“Festival Good Vibes 2023 akan diteruskan seperti dijadualkan dan kami sangat berbesar hati dengan kehadiran anda pada hari ini dan esok.

“Kepada yang hadir, semalam kami memahami kekecewaan anda. Jika masih mempunyai gelang tangan (tiket masuk) untuk konsert semalam, anda boleh menghadiri festival sama ada pada hari ini atau esok.

“Hanya tunjukkan gelang tangan berkenaan di pintu masuk utama. Kami berharap dapat berjumpa dengan anda tidak lama lagi,” kata kenyataan itu.

Menteri Komunikasi dan Digital, Fahmi Fadzil menerusi hantaran di Twitter hari ini menyifatkan tindakan kumpulan terbabit adalah biadab dan sudah memanggil pihak penganjur untuk mendapatkan penjelasan berhubung insiden itu.

“Ini satu tindakan biadab. Saya sudah memanggil penganjur untuk beri penjelasan esok dan akan berhubung dengan pihak berkuasa untuk dapatkan laporan penuh,” tulis Fahmi.


Ajaran SiHulk difatwakan sesat sejak Disember 2020

0

BANGI, Ahad – Jawatankuasa Fatwa Negeri Perak memutuskan ajaran dan fahaman yang dibawa Suhaini Mohammad atau SiHulk sebagai sesat.

Mufti Perak, Datuk Seri Wan Zahidi Wan Teh berkata, keputusan dibuat dalam mesyuarat Jawatankuasa Fatwa Negeri kali ke-221 pada Disember 2020 itu juga memperakukan fahaman itu menyeleweng daripada ajaran Islam.

Menurutnya, ketetapan itu berdasarkan beberapa ciri fahaman yang secara jelas mendakwa Nabi Muhammad SAW adalah tuhan selain menyatakan baginda tidak mempunyai jantina iaitu bukan lelaki juga bukan wanita.

“Dia juga menyeleweng tafsiran al-Quran menerusi huraian surah Taha ayat 120 dan al-Baqarah ayat 35 berkenaan larangan Allah SWT kepada Nabi Adam dan Hawa daripada memakan buah khuldi dengan dakwaan bahawa buah itu yang menjadi larangan untuk dimakan di dalam syurga itu adalah buah zakar dan buah dada,” katanya dalam satu kenyataan yang dimuat naik dalam Facebook.

Artikel berkaitan

48,000 wanita terima manfaat subsidi saringan kanser serviks, payudara

Dr Mahathir letak jawatan Pengerusi Pejuang

i-Guru Nasihat Penjawat Awam Guna Saluran Betul Suarakan Pendapat

“Kementerian jemput calon layak jadi CEO Teraju, Yayasan Peneraju” – Rafizi

SPRM Fokus Banteras Sindiket Besar & Punca Kes Rasuah Meningkat – Anwar

Jelas Wan Zahidi, ajaran itu turut mengeksploitasi elemen agama secara berlebihan terhadap produk-produk dikeluarkan seperti air dan botol SiHulk di laman Facebook Sohai Ibnu Muhammad dan Facebook SiHulk untuk menarik minat orang membelinya.

“Antaranya membuat tafsiran yang salah terhadap ayat al-Quran pada surah al-Baqarah ayat 248 dengan menyatakan SiHulk merupakan air hayat iaitu air yang diperoleh oleh Nabi Khidir AS menjadikan baginda mampu hidup sehingga hari kiamat.

“Produk itu didakwa mampu menyembuhkan pelbagai wabak penyakit zahir dan batin serta menghalang daripada sihir selain digunakan untuk melaksanakan ritual menangkap jin ke dalam botol,” katanya.

Justeru, beliau menggesa agar fahaman dan ajaran itu segera disekat daripada disebarkan kepada umat Islam.

“Mereka yang mengamalkan fahaman dan ajaran ini hendaklah segera bertaubat serta memohon keampunan daripada Allah SWT,” katanya.

Media sebelum ini melaporkan dua video tular memaparkan beberapa orang individu mengeluarkan kenyataan dan ungkapan menyeleweng daripada ajaran Islam dipercayai pengikut ajaran yang dibawa oleh SiHulk.

Satu video yang kembali menjadi tular tersebut dimuat naik melalui akaun Facebook Nurul Sakinah yang bertajuk ‘Nabi Muhammad itu adalah Allah’.

Jabatan Kemajuan Islam Malaysia (JAKIM) sudah diarah bekerjasama dengan polis dan Suruhanjaya Komunikasi dan Multimedia Malaysia (MCMC) untuk membanteras ajaran sesat itu. – SINAR HARIAN


Altimet diumum calon PKR Lembah Jaya

0

BANGI, Ahad – Penyanyi rap, Syed Ahmad Syed Abdul Rahman atau lebih dikenali Altimet sah bertanding pada Pilihan Raya Umum Dewan Undangan Negeri ke-15 di Selangor bagi kerusi Dewan Undangan Negeri (DUN) Lembah Jaya.

Perkara itu diumumkan oleh Presiden Parti Keadilan Rakyat (PKR), Datuk Seri Anwar Ibrahim pada program pengumuman calon di Seksyen 7 di Shah Alam pada Sabtu.

Altimet yang popular dengan lagu Hoi Hoi Ya Hoi  meluahkan rasa kesyukuran kerana diberikan kepercayaan membalas budi di Ampang.

“Alhamdulillah saya rasa sangat terharu diberi peluang untuk membalas budi kepada Ampang setelah lebih 13 tahun bermastautin di sana,” katanya.

Artikel berkaitan

Husam Musa mula tugas Pengerusi SPNB berkuat kuasa 22 Mac

Muhyiddin nafi ditahan, hanya beri keterangan di SPRM esok

Kestabilan politik dorong pelabur Arab Saudi ke Malaysia

Perjuangan PAS sudah berubah – Mohammad Agus

ADUN Belantik rebah di bilik air rumah

Beliau yang menyandang Ketua Cabang PKR Ampang turut menyatakan keyakinan mampu menawan Lembah Jaya.

“Saya telah diberikan tugas oleh Pengerusi PH Selangor, Datuk Seri Amirudin Shari untuk menjadi Penyelaras di Lembah Jaya selama sembilan bulan sebelum pembubaran DUN.

“Dari situ, saya dapat peluang belajar gerak kerja sebagai ADUN dan kenali penduduk di sana. Walaupun saya bermastautin di Bukit Antarabangsa tapi hati saya untuk berkhidmat di Lembah Jaya,” katanya.

Pada majlis itu seramai 20 calon PKR diumum akan bertanding di Selangor termasuk Menteri Besar Selangor yang kekal bertanding di DUN Sungai Tua.

Selain itu, seramai tujuh penyandang kerusi dikekalkan.

Mereka ialah Chua Wei Kiat (Rawang), Mohd Khairuddin Othman (Paya Jaras), Najwan Halimi (Kota Anggerik), Azmizam Zaman Huri (Pelabuhan Klang), Gunaraj George (Sentosa), Zawawi Ahmad Mughni (Sungai Kandis) dan Borhan Aman Shah (Tanjong Sepat). – SINARHARIAN


AMANAH bertanding di 31 DUN, Mahfuz di Alor Mengkudu

0

BANGI, Ahmad – AMANAH mempertaruhkan 31 calon pada Pilihan Raya Umum Dewan Undangan Negeri ke-15 yang akan berlangsung di enam negeri pada 12 Ogos ini.

Presiden AMANAH, Datuk Seri Mohamad Sabu memaklumkan, parti itu mempertaruhkan 15 muka baharu dengan 44 peratus calon muda dan wanita.

Antara yang tersenarai ialah Datuk Mahfuz Omar sebagai calon Pakatan Harapan (PH) di kerusi DUN Alor Mengkudu, Kedah.

Selain Mahfuz, AMANAH juga mengekalkan Muhammad Faiz Fadzil untuk bertanding di kerusi DUN Permatang Pasir dalam kawasan Parlimen Permatang Pauh.

Artikel berkaitan

PAS mohon ketepikan saman Mujahid isu sokong LGBT

Tambang bas sekolah: Ibu bapa rayu kerajaan tanggung 5 peratus

GERAKAN sasar 30 kerusi pada PRN

Kerajaan tubuh Majlis Madani, satukan NGO Islam

Rampas tanah Palestin, Israel rancang bina lebih 2,000 penempatan haram

“Untuk kerusi DUN Bandar dan Tepoh di Terengganu masih dalam perbincangan dan ia akan diselesaikan secepat mungkin,” katanya ketika sidang media pengumuman calon hari ini.

Selain itu, AMANAH akan bertanding di dua kerusi masing-masing di Pulau Pinang dan Negeri Sembilan, selain sembilan di Selangor, Kelantan (tujuh) dan Kedah (sembilan).

Di Terengganu, setakat ini AMANAH hanya mengesahkan meletak calon mewakili PH di kerusi DUN Batu Burok dan Rhu Rendang yang akan diwakili oleh Mohd Zamil Ghazali serta Suhaimi Sulaiman.


Angkuh vokalis The 1975 salahkan penganjur, mengapa undang dia?

0

BANGI, Ahad – Setelah dikecam dan disenarai hitam, vokalis kumpulan The 1975, Matty Healy, mempersalahkan penganjur atas pembatalan serta-merta sebarang persembahan kumpulannya ke Malaysia.

Healy,  dengan angkuh berkata dia telah diundang maka itulah yang penganjur dapat, malah semua ini katanya adalah kesalahan daripada penganjur.

Healy berkata demikian sebagai respons kepada mesej peribadi yang dihantar kepadanya oleh  pempengaruh media sosial, Luqman Podolski pada Sabtu.

Tangkap layar pempengaruh Luqman Podolski, yang dibalas Maty Healy.

Pemilik nama sebenar, Luqmanul Haqim Kamaruddin, 25, berkongsikan tangkapan skrin selepas dia menghambur kata-kata kesat dan sikap kurang ajar Healy yang mengakibatkan ramai pihak lain terkesan, antaranya penganjur, vendor  makanan dan kumpulan lain.

Artikel berkaitan

JHEV perlu kerjasama JRP untuk peroleh data veteran ATM

Azman mahu bawa aspirasi, suara rakyat Padang Serai ke Dewan Rakyat

Pasukan Khas Pasca Banjir, Siap Siaga Gelombang Kedua

Ahli Parlimen Wanita DAP Bermulut Jahat – Tajuddin

AUKU tidak dimansuh, akta baharu ibarat ‘salin kulit’ sahaja

Luqman juga menegaskan dia tidak peduli dengan ideologi dan pemikiran band tersebut, tetapi mereka mestilah -menghormati undang-undang negara yang mereka lawati.

Dalam responsnya Healy menuding kesalahan terbabit kepada pihak penganjur iaitu Future Sounds Asia kerana mengundangnya ke festival tersebut.

Dalam perkembangan berkaitan,  memetik Berita Harian, polis menerima tiga laporan berhubung kelakuan tidak senonoh vokalis kumpulan pop rock The 1975 ketika persembahan di pentas Good Vibes 2023 di Litar Antarabangsa Sepang (SIC), Sepang, malam kelmarin.

Ketua Polis Selangor, Datuk Hussein Omar Khan, berkata polis Selangor menyokong penuh keputusan Kementerian Komunikasi Digital (KKD) untuk membatalkan terus konsert terbabit yang sepatutnya berlangsung tiga hari sehingga esok atas faktor keselamatan.

 “Insiden itu juga dikatakan menyentuh sensitiviti masyarakat Malaysia dan memperlekehkan undang-undang negara.

Hussein berkata, siasatan dijalankan di bawah Seksyen 509, Seksyen 504 Kanun Keseksaan dan Seksyen 14 Akta Kesalahan-Kesalahan Kecil.

Di Indonesia, kumpulan band indie-rock British, The 1975, membatalkan konsert di Indonesia selepas Malaysia membatalkan festival kerana aksi biadab, Healy mencium pemain bass lelaki di atas pentas serta kecaman kumpulan itu terhadap undang-undang anti-LGBTQ.

Undang-undang LGBTQ Indonesia kurang ketat berbanding undang-undang di negara jiran seperti Malaysia yang mana homoseksual adalah jenayah.

Kumpulan itu kemudiannya mengumumkan pembatalan persembahannya di acara We The Fest di Jakarta serta pertunjukan di Taiwan pada Selasa.

“Dengan rasa kesal,  The 1975, mengumumkan pertunjukan di Jakarta dan Taipei tidak lagi berjalan seperti yang dirancang,” kata kumpulan itu dalam satu kenyataan hari ini di laman Instagram We The Fest.

The 1975, umum pembatalan persembahan di Jakarta.

Bantahan terhadap kumpulan ini bukanlah yang pertama kali, kerana  Healy pernah bertindak aksi yang sama dengan mencium peminat lelaki pada konsert 2019 di Emiriah Arab Bersatu, yang ketat mengawal amalan songsang LGBTQ.

Semalam,  Menteri Komunikasi dan Digital Ahmad Fahmi Mohamed Fadzil menyifatkan tindakan vokalis kumpulam itu, Matty Healy dalam konsert itu sebagai biadap lantas kemudian mengarahkan pembatalan festival itu secara serta-merta.

“Jangan sesekali menyentuh sensitiviti masyarakat, terutama yang bertentangan dengan adab dan nilai budaya tempatan,” katanya dalam tweet.

Ini satu tindakan yang sangat biadab. Saya telah panggil penganjur untuk beri penjelasan esok, dan akan berhubung dengan pihak berkuasa untuk dapatkan laporan penuh.
https://t.co/f4yf4s2XQP

— Fahmi Fadzil 🇲🇾 (@fahmi_fadzil)
July 21, 2023

Healy dalam persembahannya juga mempertikai undang-undang LGBTQ di negara ini kerana katanya mengapa kumpulannya perlu mengikut peraturan dengan siapa dia perlu berbuat seks.


Calon anak beranak bukan isu baharu – Bibi Sharliza

0

BANGI, Ahad – Ketua Wanita UMNO Negeri Sembilan, Puan Sri Bibi Sharliza Mohd Khalid menyifatkan pemilihan calon daripada kalangan ahli keluarga bukan perkara baharu dalam politik tanah air.

Beliau yang dicalonkan bertanding di kerusi Dewan Undangan Negeri (DUN) Juasseh dalam Parlimen Kuala Pilah pada Pilihan Raya Umum Dewan Undangan Negeri ke-15 (PRU DUN KE15) bulan depan berkata, perkara itu sudah menjadi biasa sejak beberapa pilihan raya yang lalu.

“Ia sudah menjadi perkara biasa dalam pilihan raya ada calon yang ditampilkan dalam kalangan ahli keluarga.

“Jadi, tidak sepatutnya dijadikan isu kerana calon dipilih daripada kalangan yang terbaik selain berdasarkan jawatan yang disandang dalam parti.

Artikel berkaitan

Aman Palestin lancar kempen ‘Ramadan Bersamamu’ peruntuk RM12 juta

Pedang Rasulullah diperbuat daripada besi Tanah Melayu – sejarawan

Rakyat perlu pemimpin berwibawa bukan kejar populariti

Wan Rosdy, Khaled dan Johari berjaya merebut jawatan Naib Presiden UMNO

Keputusan Tawaran Ke Tingkatan Enam Tahun 2022 Diumum 7 Julai

“Sebagai contoh pada PRU15, Tun Dr Mahathir Mohamad (bekas Perdana Menteri) bertanding di Langkawi pada masa sama anaknya, Mukhriz (Datuk Seri Mukhriz) turut bertanding di suatu kerusi lain di Kedah.

“Contoh lain, misalnya sekarang Datuk Seri Anwar Ibrahim sebagai Perdana Menteri dan isterinya, Datuk Seri Dr Wan Azizah Wan Ismail pula Ahli Parlimen Bandar Tun Razak yang mana saya berpendapat soal calon anak beranak ini tak sepatutnya dijadikan isu,” katanya ketika ditemui di Wisma UMNO Negeri Sembilan, semalam.

Beliau berkata demikian bagi mengulas berhubung pemilihannya sebagai calon DUN Juasseh dan anaknya, Mohd Najib Mohd Isa sebagai calon DUN Bagan Pinang pada PRN ini.

Bibi Sharliza menafikan Barisan Nasional (BN) dan UMNO Negeri Sembilan ketandusan calon.

Menurutnya, pucuk pimpinan parti di peringkat negeri dan pusat memilih calon yang terbaik daripada kalangan yang baik.

“Najib sepatutnya sudah diangkat sebagai calon ketika dalam Pemuda lagi dan kebetulan pula rezeki dia bertanding dengan saya pada PRN ini,” katanya.

Untuk rekod, Bibi Sharliza yang berasal dari Kuala Pilah pernah berkhidmat sebagai Ahli Dewan Undangan Negeri (ADUN) Paroi dari 2004 hingga 2008.

Bagaimanapun, anaknya, Najib yang juga Timbalan Ketua UMNO Port Dickson baharu kali pertama bertanding pilihan raya.


Hina Quran – Iraq singkir Duta Sweden

0

BANGI,  Ahad – Setelah pelbagai penghinaan dilakukan terhadap kitab suci umat Islam oleh pelarian Iraq di Sweden, kemarahan terhadap perbuatan terkutuk itu terus memuncak.

Bukan sahaja mengeluarkan kenyataan mengutuk keras perbuatan biadab itu, kerajaan Iraq mengambil langkah lebih drastik.

Khamis lalu, ratusan berkumpul di hadapan kedutaan Sweden di negara itu selepas mereka mengetahui seorang pelarian Iraq berbangsa Kristian mempersenda kitab suci umat Islam, sekali lagi.

Perbuatannya juga dilaporkan mendapat keizinan pihak berkuasa di Stockholm.

Ratusan merempuh Kedutaan Sweden di Iraq membantah penghinaan kitab Al Quran oleh pelarian di Stockholm.

Tindakan itu kemudian memaksa Perdana Menteri Iraq, Mohamad Shia al-Sudani mengeluarkan satu kenyataan menggesa duta Sweden meninggalkan bumi Baghdad.

Menteri Luar,  Tobias Billstrom dalam satu kenyataan berkata semua pegawai kedutaan berkenaan kini ditempatkan sementara di ibu negara itu dan Kementeriannya sedar,  serangan membantah tindakan pelarian Iraq  yang membakar Quran dalam kejadian bulan lalu, berulang.

Selain, mengusir kakitangan kedutaan,  agensi  berita Iraq, INA berkata, syarikat telekomunikasi dari Sweden, Ericsson juga melaporkan bahwa permit pekerjaan syarikat itu ke Iraq digantung.

Perbuatan Salwan Momika memijak-mijak dan membaling  naskah al-Quran di luar kedutaan Iraq baru -baru ini walau tidak  membakar kitab berkenaan seperti yang dilakukannya pada bulan lalu, mencetuskan lagi kemarahan umat Islam.

Umat Islam menganggap perbuatan Momika itu satu penghinaan yang teramat jelik dan biadap  dan dikesali kerana dibenarkan oleh polis Sweden atas nama kebebasan bersuara.

Ciapan oleh 5Pillars menunjukkan, pembantah di Baghdad, memanjat dan menconteng dinding kedutaan.

Mereka menyalakan api, dan bersorak menuntut hukuman ke atas Momika sambil menjunjung al-Quran.

Protesters in Iraq stormed the Swedish Embassy in Baghdad and set it on fire early this morning over the burning of the Quran.

Videos circulating online showed hundreds of protesters breaching Sweden's embassy and waving flags and chanting.
#Quran

#Sweden

#Iraq

pic.twitter.com/vjmsuGPrap

— 5Pillars (@5Pillarsuk)
July 20, 2023

Mereka turut menyalakan api di pekarangan bangunan berkenaan dan bertempur dengan pihak polis.

Kerajaan Iraq mengutuk sekeras-kerasnya serangan terhadap kedutaan Sweden itu dan setakat ini 20 orang ditahan.


Keadaan Salahuddin agak kritikal namun stabil – Dr Zaliha

0

BANGI, Ahad – Menteri Perdagangan Dalam Negeri dan Kos Sara Hidup, Datuk Seri Salahuddin Ayub yang sedang dirawat di Hospital Sultanah Bahiyah (HSB) di Alor Setar, dilaporkan berada dalam keadaan agak kritikal namun stabil.

Menteri Kesihatan, Dr Zaliha Mustafa memaklumkan, pihaknya akan melawat Salahuddin yang juga Ahli Parlimen Pulai hari ini bagi mengetahui dengan lebih lanjut perkembangannya.

“Keadaannya (Salahuddin) stabil tapi agak kritikal, kita doakan insya-Allah beliau sihat, pembedahan semalam alhamdulillah berjaya dan kita sedang pantau keadaan beliau di unit rawatan rapi (ICU),” katanya kepada pemberita selepas melancarkan Program MADANI Afiat dan One Hour Malaysia Clean Up peringkat negeri di Perumahan Rakyat Padang Hiliran di Kuala Terengganu hari ini.

Semalam, Setiausaha Akhbar kepada Salahuddin, Syakirin Husnal memaklumkan menteri berkenaan dikejarkan ke wad kecemasan HSB kira-kira 10.15 malam Jumaat dan mendapat rawatan setelah mengalami mual dan muntah-muntah, sebelum disahkan mengalami pendarahan otak oleh doktor pakar. – BERNAMA

Artikel berkaitan

Pendaki hilang ketika menyeberang Sungai Tanum ditemukan lemas

KKD usaha lindungi wartawan sambilan

Badan Kehakiman perlu bebas, neutral dan berwibawa – Hassan Karim

Bawa lembing, pedang, perisai, Ketua Pemuda PAS sifatkan perarakan ‘pelik’

3 lelaki ditahan pukul pekerja nasi kandar


Mayat nelayan ditemukan dalam perut buaya

0

BANGI, Ahad – Pencarian seorang nelayan warga emas yang dilaporkan hilang dipercayai dibaham buaya di Sungai Kampung Mas-Mas Nasib Kita di Tawau pada Rabu lepas berakhir dengan penemuan mayat lelaki itu di dalam perut seekor buaya hari ini.

Ketua Balai Bomba dan Penyelamat Tawau Jemishin Ujin berkata, operasi mencari mangsa, Addi Bangsa, 60, dilakukan bersama Jabatan Hidupan Liar.

“Pada hari keempat operasi, Pasukan Perhilitan menjumpai seekor buaya yang dipercayai membaham mangsa dan bertindak menembak haiwan itu seterusnya membelah perutnya lalu mendapati benar terdapat mangsa di dalam perut haiwan itu.

“Pengecaman identiti mangsa dilakukan oleh ahli keluarganya dan mayat diserahkan kepada polis untuk tindakan selanjutnya,” katanya dalam kenyataan hari ini.

Artikel berkaitan

Annuar Musa kini ahli PAS?

Tambah Baik Sistem Tidak Lestari & Tidak Mesra Pengguna – Pakar

Jumlah isi rumah miskin tegar aib, memalukan – PM

48 Maut Akibat Banjir, Amaran Hujan Lebat Petang Ini Sehingga 3 Jan

Aidilfitri : KTMB sedia 4 ETS tambahan, tiket dijual mulai Jumaat

Sementara itu, Pegawai Jabatan Hidupan Liar Tawau Primus Lambut mengesahkan perkara itu dan memaklumkan buaya jantan dianggar seberat 800 kilogram serta berukuran 4.26 meter panjang itu ditembak awal pagi tadi di kawasan laut, kira-kira 1.5 kilometer dari lokasi mangsa dilaporkan dibaham buaya.

“Kami telah menerima maklumat daripada pihak bomba pada hari kedua operasi dan mengarahkan anggota supaya membantu operasi pencarian,” katanya.

Sebelum ini dilaporkan kehilangan nelayan itu disedari ahli keluarganya kira-kira jam 4 pagi, Rabu lalu. – BERNAMA


Najwan tetap tercalon walaupun bersifat perkauman

0

BANGI, Ahad – Ramai dalam kalangan ahli PKR membantah pencalonan semula Najwan Halimi untuk kerusi Dewan Undangan Negeri (DUN) Kota Anggerik pada Pilihan Raya Umum Dewan Undangan Negeri ke-15 (PRU DUN KE15) di Selangor.

Ketika namanya diumum Presiden PKR, Datuk Seri Anwar Ibrahim semalam, kedengaran ejekan dalam kalangan ahli-ahli parti itu yang hampir mencetuskan ketegangan.

Anwar yang juga Pengerusi Pakatan Harapan (PH) bagaimanapun mengingatkan tentang Najwan yang pernah mengeluarkan kenyataan berbaur perkauman baru-baru ini dan manusia memang tidak lari daripada klesilapan.

“Tidak apa, orang biasa memang buat silap. Dengar, dengar, dengar…the position of the party is what is said by the president, we are here to serve the Chinese, Malay, Indian, Dayak and Khadazan,” katanya ketika berucap malam tadi.

Artikel berkaitan

2 remaja lelaki ditahan polis caci pembuat kertas soalan Sejarah SPM

Lupus Al-Quran Dalam Banjir

Pengeluar Roti Gardenia Disaran Tangguh Kenaikan

Kerajaan patut fokus perancangan, henti rintih perkara lepas

Angkara Tangan Ghaib, Rakyat Sengsara!

Minggu lalu, Najwan dalam sebuah grup WhatsApp mempersenda seorang calon daripada PSM di DUN Meru, Sivaranjani Manickam dengan melabelkannya sebagai ‘parti India estet’.

Kenyataan tersebut menerima kecaman pelbagai pihak menyaksikan Lembaga Disiplin PKR menyatakan ia akan memutuskan tindakan yang akan diambil terhadap Najwan.

Najwan turut memohon maaf selepas didakwa membuat kenyataan berbaur perkauman terhadap PSM dan berkata, beliau bukan seorang yang bersifat perkauman dan memiliki prejudis terhadap mana-mana kaum termasuk kaum India. – MALAYSIAGAZETTE


Warga asing bergaduh, rakyat diingat jangan buat spekulasi sendiri

0

BANGI,  Ahad – Tular sebuah video yang menunjukkan beberapa orang warga asing bergaduh dan mendatangkan rasa cemas di kalangan penduduk di Taman Prima Saujana, Kajang minggu lalu.

Bagaimanapun, hasil siasatan mendapati pergaduhan itu berlaku kerana perebutan dua ejen warga Bangladesh untuk menghantar pesakit ke sebuah poliklinik di lokasi tersebut.

Ketua Polis Daerah Kajang, Asisten Komisioner Mohd. Zaid Hassan berkata, pihaknya menerima laporan polis daripada seorang doktor lelaki berhubung kejadian berkenaan semalam.

Jelasnya, saksi kejadian berusia 35 tahun itu melaporkan tentang kejadian membabitkan sekumpulan warga asing tersebut berlaku di kliniknya.

Artikel berkaitan

KPM Akan Keluarkan Jadual Baharu SPM 2021

Ismail janji isu tuntutan KWSP akan dibawa ke Parlimen

Rayuan Najib dapatkan dokumen bank didengar 16 Mac 2022

Kertas siasatan wang zakat MAINS sedang dilengkapkan

Pertama kali dalam sejarah, Terengganu tiada pembangkang

“Sekitar pukul 6 petang, dua kumpulan warga Bangladesh hadir ke Poliklinik miliknya untuk pemeriksaan kesihatan namun turut didatangi dua ejen berlainan yang juga warga sama.

“Semasa sekumpulan individu itu berada di hadapan premis, berlaku pertengkaran antara mereka sebelum mula mengeluarkan beberapa batang kayu hoki,”

Tambah Mohd. Zaid, punca kejadian adalah perebutan pelanggan warga asing untuk pemeriksaan kesihatan dan siasatan mendapati tiada kejadian warga asing serang wanita di klinik seperti yang tular di media sosial.

Keadaan kemudian menjadi tegang selepas salah seorang suspek bertindak masuk ke dalam poliklinik menyebabkan pekerja mangsa menjerit dan menghalau kesemua warga asing itu.

Video yang berdurasi 52 yang tular di media sosial itu kini disiasat di bawah Seksyen 148 Kanun Keseksaan dan Seksyen 233 Akta Komunikasi dan Multimedia 1998.

Tambah Mohd Zaid, semua pihak diminta tidak menyebarkan berita palsu yang boleh menimbulkan kegusaran awam.

Sekiranya seseorang individu terbabit didapati bersalah dalam menyebarkan berita palsu, tindakan undang-undang boleh dikenakan ke atas individu tersebut.


Kekosongan kerusi Parlimen Pulai, DUN Simpang Jeram, SPR masih tunggu pemakluman

0

BANGI, Isnin – Notis kekosongan kerusi Parlimen Pulai dan DUN Simpang Jeram susulan penyandangnya meninggal dunia masih belum mendapat pemkluman rasmi  daripada Speaker Dewan Rakyat dan Speaker Dewan Undangan Negeri (DUN) Johor.

Setiausaha Suruhanjaya Pilihan Raya (SPR), Datuk Ikmalrudin Ishak berkata, pihaknya akan mengadakan mesyuarat khas bagi menentukan writ-writ penting pilihan raya sebaik menerima notis kekosongan daripada kedua-dua speaker.

“Kami tunggu pemakluman rasmi kekosongan Parlimen dari Speaker Dewan Rakyat dan DUN Johor dari Speaker Johor,” katanya.

Pilihan Raya Kecil (PRK) kedua-dua kawasan itu perlu diadakan susulan kematian penyandangnya Datuk Seri Salahuddin Ayub yang juga Menteri Perdagangan Dalam Negeri dan Kos Sara Hidup, semalam.

Artikel berkaitan

PN tumpu jadi pembangkang, kekalkan negeri taklukan sedia ada

Main kutu moden tawarkan dividen boleh dikenakan cukai

Tiada diskriminasi dalam penganjuran bengkel SPM

Putra buat laporan polis, desak KDN haramkan tayangan filem Mentega Terbang

Murid, guru boleh terus pakai baju sukan – Fadhlina

Salahuddin, 61, meninggal dunia di Hospital Sultanah Bahiyah di Alor Setar, Kedah pada 9.23 malam tadi (Ahad) setelah ditidurkan selepas menjalani pembedahan akibat pendarahan otak.


Menteri Perdagangan Dalam Negeri dan Kos Sara Hidup meninggal dunia

0

BANGI, Isnin –
Malaysia dikejutkan dengan berita pemergian
Menteri Perdagangan Dalam Negeri dan Kos Sara Hidup, Datuk Seri Salahuddin Ayub.

Beliau meninggal dunia kira-kira jam 9.23 malam tadi ketika dalam rawatan di Hospital Sultanah Bahiyah (HSB), Alor Setar, Kedah.

Perkara itu disahkan melelaui kenyataan anaknya, Fatihah Salahuddin, menerusi akaun media sosialnya.

Sebelum ini, Salahuddin dikejarkan ke wad kecemasan HSB kira-kira jam 10.15 malam Jumaat dan mendapat rawatan setelah mengalami mual dan muntah-muntah, sebelum disahkan mengalami pendarahan otak oleh doktor pakar.

Artikel berkaitan

Isu ceroboh perairan negara, lewat bantuan banjir dijangka tumpuan Dewan Rakyat hari ini

Tragedi Batang Kali : Father’s Organic Farm zahir simpati kepada mangsa

Isu Islamofobia di Sweden antara yang akan dibincang dengan Brunei

Ras Adiba umum sertai BERSATU, sokong PN bela OKU

Azam Baki sanggah laporan awal kata insiden KLIA tiada unsur rasuah

Allahyarham bagaimanapun telah selamat menjalani pembedahan pada pagi Sabtu dan berada dalam keadaan stabil di HSB.

Menurut jadual perancangan dikongsikan oleh Setiausaha Akhbar kepada Salahuddin, Syakirin Husnal, ziarah jenazah di kediaman ibu Allahyarham ditetapkan pada jam 7 pagi di Kampung Serkat (Kopi Tenggek), Tanjung Piai, Johor.

Ziarah jenazah di kediaman Allahyarham pula ditetapkan pada jam 10 pagi di TL7, Jalan Adil, Serkat,Johor.

Ucapan takziah dan bacaan Al Fatihah disampaikan baik dari kawan dan lawan.

Antaranya daripada Presiden PAS, Tan Sri Abdul Hadi Awang yang mana akan sentiasa mengingati jasa perjuangan Allahyarham semasa berada dalam wadah perjuangan politik yang sama.

Manakala Presiden AMANAH, Datuk Seri Mohammad Sabu berkata peninggalan Allahyarham memberi kesan mendalam kepada beliau yang telah bekerja lama bersama. Beliau turut menghargai usaha Allahyarham yang sering berusaha demi kebajikan rakyat terutamanya dalam memperkenalkan Menu Rahmah.

Perdana Menteri, Datuk Seri Anwar Ibrahim pula berkata jasa dan pengorbanan Allahyarham Datuk Seri Salahuddin Ayub tidak mampu terbalas. Kehilangan Allahyarham memberi kesan besar terhadap beliau dan keluarga.

Turut hadir memberi penghormatan terakhir  ialah Ahli Parlimen Muar yang juga Presiden MUDA Syed Saddiq Syed Abdul Rahman, tiba pada 7.20 pagi tadi serta beberapa ahli  parlimen daripada Pakatan Harapan.

Solat j
enazah diimamkan oleh  Perdana Menteri di Masjid Jamek Dato’ Hj Noh Gadot, di Serkat, Johor.

Jenazah Allahyarham selamat dikebumikan di Tanah Perkuburan Islam Jalan Sulong di lokasi

yang sama kira-kira jam 12 tengahari tadi.


Saya tiada kuasa – Sanusi

0

BANGI, Isnin – Menteri Besar Kedah, Datuk Seri Muhammad Sanusi Md Nor menjelaskan bahawa beliau tidak mempunyai kuasa eksekutif terhadap Perbadanan Menteri Besar (MBI) Kedah untuk mengetahui seluruh perjalanan operasi projek.
Ia bagi menjawab persoalan Menteri Dalam Negeri, Datuk Seri Saifuddin Nasution Ismail berkaitan kedudukan dua orang warga China yang dibawa masuk ke Malaysia oleh MBI Kedah bagi kerja meneroka unsur nadir bumi (REE) di Bukit Enggang, Sik, Kedah.
“Saya tidak ada maklumat. MBI tu ‘separate entity’ (badan berasingan). Saya pun tak ada kuasa eksekutif kepada MBI. Dia ada akta. Ada artikel dalam enakmen penubuhan MBI itu diasingkan daripada MB (menteri besar).

“Hanya perkara-perkara yang dibawa kepada lembaga penasihat. Dia tidak ada lembaga pengarah. Dia ada panel penasihat. Saya tubuh panel penasihat itu untuk kita pantaulah jugalah apa-apa yang takut sensitif untuk dan pengurusan bawa kepada panel,” katanya.

Beliau berkata demikian selepas menyampaikan Geran dan Lesen Pendudukan Sementara bagi Daerah Yan di Guar Chempedak, hari ini.

Tambah Muhammad Sanusi, panel penasihat itu terdiri daripada beliau sendiri, Setiausaha Kerajaan Negeri; Penasihat Undang-Undang, Pegawai Kewangan Negeri serta Pengarah Jabatan Perhutanan dan Pengarah Tanah dan Galian (PTG).

Artikel berkaitan

Pelajar Dibuli 10 Senior, Badan Ditekap Seterika

SPRM geledah pejabat, kediaman Sivakumar

Khairy mungkin bertanding pada PRN, calon MB Selangor

Kerajaan lulus peruntukan RM30 juta untuk kamera badan PDRM

Perkembangan Terkini Banjir Di Pahang

Terdahulu, Saifuddin meminta Muhammad Sanusi untuk memberitahu sendiri kepada beliau tentang status dan keberadaan dua lelaki warga China iaitu So Loi Fat dan Huang Zhiyi yang ditawarkan bekerja dengan MBI.

Jelas beliau, apa yang didedahkan itu hanyalah permulaan kepada siri pendedahan lain berhubung kecurian REE di negeri Kedah.

Sementara itu, Muhammad Sanusi berkata, kenyataan Saifuddin itu seolah-oleh mahu melonggokkan semua kesalahan di atas ‘kepalanya’.

“Cuma cubaan menteri itulah (Saifuddin) saya tahu cubaan yang baik tapi gagal. Dialah duk menyamakan MB itu dengan MBI.

“Ada percubaan untuk membina naratif yang apa saja kesalahan nak dilonggok atas kepala MB. Saya malas nak jawab pasal dia mengarut. Operasi sekecil-kecilnya suruh kita jawab. Saya mana tahu. Saya jaga negeri. Kita bukan jaga MBI,” katanya.


‘Dato Malik’ di tahan SPRM di bawah AMLA

0

BANGI, Isnin – Abdul Malik Dasthigeer ditahan Suruhanjaya Pencegahan Rasuah Malaysia (SPRM) untuk siasatan.

Memetik laporan FMT, sumber memaklumkan, beliau ditahan awal pagi ini di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (Amla).

“Beliau masih disoal siasat SPRM dan masih belum dibebaskan,” kata sumber itu.

Sumber dari SPRM turut mengesahkan, Abdul Malik sedang disoal siasat oleh pegawai SPRM.

Artikel berkaitan

Shahrir dilepas, bebas kes penggubahan wang RM1 juta

TAMAN TEMA MENDAPAT SAMBUTAN KETIKA MUSIM CUTI SEKOLAH

Cecair vape tidak wajar dikeluarkan daripada Akta Racun

Thai Hot Guy : PEMBELA akan lapor polis

Terengganu akan jadi Kelantan kedua jika undi PAS – Ahmad Said

Abdul Malik atau lebih dikenali sebagai “Dato Malik” ialah pengasas dan pengerusi Malik Group of Companies, yang terdiri daripada Malik Streams Corporation Sdn Bhd, Malik Maju Sdn Bhd, Malik Streams Properties Sdn Bhd, Malik Streams Antenna Movies Sdn Bhd, dan Malik Streams Production & Distribution.

Beliau dikenali kerana membawa masuk artis dari India untuk membuat persembahan konsert Tamil di Malaysia.


Elon Musk tukar logo Twitter dengan X

0

BANGI, Selasa – Twitter melancarkan logo baharunya pada Isnin yang memaparkan imej ‘X’ putih berlatarbelakangkan warna hitam sekali gus menggantikan logo burung biru ketika syarikat milik bilionair, Elon Musk itu bergerak ke arah langkah penjenamaan semula.

Laman web jaringan media sosial itu menunjukkan logo baharu syarikat berkenaan, namun URL masih memaparkan pautan twitter.com. Fungsi ‘Tweet’ juga masih boleh dilihat, yang menunjukkan bahawa jenama baharu itu mungkin belum dimuktamadkan.

Twitter ganti logo burung biru dengan X.

Musk dan Ketua Pegawai Eksekutif baharu Twitter, Linda Yaccarino mengumumkan rancangan penjenamaan semula platform media sosial itu semalam dengan berkata bahawa syarikat berkenaan akan dikenali sebagai X.

Musk turut mengubah gambar profilnya lewat semalam kepada logo baharu syarikat yang disifatkan bilionair itu sebagai ‘dekorasi seni minimalis’.

Artikel berkaitan

Pejuang ibarat tersangkut di tengah persimpangan jalan

Terserah RoS putuskan keabsahan PAU 2022 – Ahmad Zahid

Pemilihan Putera, Puteri 2023, mampukah tarik penyokong muda kepada UMNO?

Belanjawan 2023: Tender semula 6 projek tebatan banjir

Pengampunan Najib: UMNO ada hak mohon, keputusan bergantung kepada Agong

Beliau juga telah menamakan syarikat induk Twitter sebagai X Corporation serta menambah, pengambilalihan gergasi media sosial itu merupakan langkah pantas bagi mewujudkan X, iaitu aplikasi yang mempunyai segalanya.

Diasaskan pada 2006, Twitter mengambil nama daripada bunyi burung mencicip dan sejak itu, ia menggunakan jenama tersebut.


Datuk ditahan bersama emas RM60 juta, wang RM38 juta dan 17 kereta mewah

0

BANGI, Rabu – Sejumlah wang tunai kira-kira RM38 juta, emas anggaran berat 200 kilogram bernilai RM60 juta serta 17 buah kereta mewah iaitu  Maserati, Ferrari dan Mercedes Benz disita.

Suruhanjaya Pencegahan Rasuah Malaysia (SPRM) menerusi Pasukan Petugas Agensi-Agensi Penguatkuasa Malaysia – Multi Agency Task Force (MATF) dalam Op 82S telah melancarkan operasi besar-besaran Isnin lalu.

Susulan itu, seorang ahli perniagaan bergelar Datuk serta ahli sekutunya telah ditahan.

Memetik Kosmo, Ketua Pesuruhjaya SPRM, Tan Sri Azam Baki ketika dihubungi mengesahkan penahanan tersebut.

Artikel berkaitan

Krisis Ekonomi Mendorong Masalah Mental Rakyat – Pakar

PAU hanya dihadiri parti kompenan

Kenyataan SPRM wujud tekanan pihak lain – MUDA

Che’gu Bard lapor polis terhadap PM

UMNO Hilang Idealisme Parti Kerana Ada Muslihat Peribadi – ISMA

Menurut sumber, serbuan serentak telah dilakukan di 34 lokasi di Kuala Lumpur dan Selangor dengan melibatkan kekuatan 315 pegawai pelbagai agensi dalam operasi itu.

“Operasi tersebut sekali gus melumpuhkan satu sindiket rasuah, pecah amanah, penyeludupan barang-barang haram dan pengurangan cukai tidak sah.

“Seorang ahli perniagaan bergelar Datuk dan sekutunya telah ditahan dan sejumlah wang tunai anggaran kira-kira RM 38 juta, emas seberat anggaran 200 kilogram bernilai kira-kira RM60 juta serta 17 buah kereta mewah juga telah disita,” katanya.

Antara kenderaan yang disita menerusi Op 82S

Tambahnya, ini merupakan kes pertama yang dijalankan di bawah Pasukan Petugas MATF yang dipengerusikan oleh Peguam Negara.

Operasi itu turut dijalankan dengan kerjasama dengan Polis Diraja Malaysia (PDRM), Jabatan Imigresen Malaysia (JIM), Jabatan Kastam Diraja Malaysia (JKDM), Bank Negara Malaysia (BNM), Lembaga Hasil Dalam Negeri (LHDN) dan Cyber Security Malaysia (CSM).

Kes disiasat di bawah Akta SPRM 2009, Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001, Akta Percukaian 1967 dan Akta Kastam 1967.


Menteri Luar Sweden kesal dengan tindakan berulang pembakaran Al-Quran

0

BANGI, Rabu – Menteri Luar Sweden, Tobias Billstrom menzahirkan kekesalan beliau terhadap insiden berulang apabila salinan kitab suci umat Islam, al-Quran dibakar oleh penunjuk perasaan dengan menyifatkan perbuatan tersebut sebagai keji.

Menurut kementerian luar di Algiers, Tobias memberi komen berkenaan isu tersebut semasa membuat panggilan telefon dengan rakan sejawatannya dari Algeria, Ahmed Ataf, selepas pertuduhan urusan Sweden di negara Afrika Utara itu dipanggil untuk mendengar bantahan Algeria mengenai insiden di Stockholm.

Billstrom mengingatkan Ataf bahawa perlembagaan Sweden menyekat keupayaan kerajaan untuk menghalang perbuatan yang dianggap sebagai kebebasan bersuara tersebut.

Bagaimanapun, beliau menjelaskan bahawa kementerian keadilan ingin menggunakan undang-undang Sweden berkaitan ketenteraman awam bagi menangani perbuatan terkutuk menghina kepercayaan umat Islam.

Artikel berkaitan

Gempa Turkiye & Syria: Arkitek apartmen mewah ditahan selepas larikan diri

Pusat Astronomi Antarabangsa jangka 1 Syawal pada Jumaat

Robot Pintar Edar Air Zamzam Beroperasi Kembali

Kapsul Sejarah: Yaman Konflik Tak Bernoktah

Keganasan bermotifkan etnik semakin menggila di Sudan

Ataf merujuk kepada bantahan rasmi pihak Algeria dan kecaman keras terhadap perbuatan biadab sedemikian yang mencetuskan kemarahan umat Islam di seluruh dunia.

Isnin lalu, kementerian luar Algeria mengumumkan bahawa pihaknya telah memanggil duta Denmark untuk memaklumkan kepada mereka tentang bantahan rasmi Algeria terhadap pencemaran al-Quran yang berlaku di Copenhagen dan Stockholm.

Algeria menegaskan kelakuan hina sedemikian tidak ada kaitan dengan kebebasan bersuara, seperti yang didakwa oleh sesetengah pihak yang mempromosikan dan mendapat manfaat daripadanya.


Anak Allahyarham Salahuddin bakal jadi calon Parlimen Pulai?

0

BANGI, Khamis – Spekulasi yang mendakwa anak bongsu Allahyarham Datuk Seri Salahuddin Ayub, Siti Fatihah akan dicalonkan bertanding di Parlimen Pulai pada Pilihan Raya Kecil (PRK) nanti, setakat ini hanya khabar angin politik.

Timbalan Pengerusi AMANAH Johor, Dzulkefly Ahmad berkata, parti itu masih belum membuat sebarang perbincangan mengenai calon yang bakal bertanding di kerusi Parlimen Pulai, mahupun Dewan Undangan Negeri (DUN) Simpang Jeram.

Katanya, isu berkenaan calon dua kerusi itu tidak disentuh pada mesyuarat pimpinan AMANAH Pusat yang berlangsung di ibu negara dua hari lalu.

“AMANAH sebenarnya terbuka apabila berlaku PRK berlangsung, sudah tentu jadi tumpuan media. Pelbagai cadangan tentang calon akan ditimbulkan dalam media sosial dan menjadi perbualan hangat, namun calon akan tentukan mengikut prosedur parti.

Artikel berkaitan

Masyarakat Perlu Tolak, Kandungan Promosi Identiti Songsang

27 Menteri Selesai Angkat Sumpah Di Istana Negara

Amirudin luah hasrat terajui kerajaan Selangor lagi

Jemaah Menteri setuju tubuh RCI siasat buku Tommy Thomas

Menteri Luar Turki selar pihak tutup mata, subahat bakar Quran

“Mengenai Fatihah, saya difahamkan dia adalah anak bongsu daripada enam adik-beradik dan peguam. Fatihah juga sudah terbabit dalam Wanita Muda Amanah (WARDA) di peringkat nasional. Sama ada Fatihah bakal menjadi calon AMANAH pada PRK nanti, buat masa ini ia hanya desas desus,” katanya.

Ahad lalu, Salahuddin yang juga Menteri Perdagangan Dalam Negeri dan Kos Sara Hidup menghembuskan nafas terakhirnya pada jam 9.23 malam di Hospital Sultanah Bahiyah (HSB) Alor Setar, Kedah.

Salahuddin yang juga Timbalan Presiden AMANAH sebelumnya dikejarkan ke wad kecemasan HSB pada jam 10.15 malam Jumaat lalu, selepas mengalami mual serta muntah-muntah sebelum disahkan mengalami pendarahan otak oleh doktor pakar.

Salahuddin dipilih menjadi Ahli Parlimen Pulai selama dua penggal iaitu pada 2018 dan 2022, selain memenangi kerusi DUN Simpang Jeram ketika Pilihan Raya Umum ke-14 (PRU14) dan PRU15 lalu.

Dalam pada itu, Dzulkefly berkata, mengikut prosedur parti, kepimpinan negeri akan menghantar senarai nama calon untuk diputuskan kepimpinan Pusat.

“Apa-apa pun, kita ada prosedur seperti yang dilakukan mana-mana parti politik. Biasanya nama-nama calon akan diangkat daripada kawasan atau bahagian terlebih dahulu.

“Kemudian nama calon berkenaan akan dihantar ke kepimpinan negeri sebelum ke peringkat Pusat yang kemudiannya akan memutuskan calon yang terbaik,” katanya. – BERITAHARIAN


Azmin cuba nasib di DUN Hulu Kelang

0

PETALING JAYA, Rabu – Pengerusi Perikatan Nasional (PN) Selangor, Datuk Seri Mohamed Azmin Ali menegaskan, keputusan untuk bertanding pada Pilihan Raya Umum Dewan Undangan Negeri ke-15 di Selangor dibuat bukanlah atas kehendak beliau, sebaliknya terpaksa akur dengan arahan presiden dan pucuk pimpinan parti.

Bekas Menteri Besar Selangor itu berkata, beliau sememangnya mahu berehat buat sementara waktu namun semua itu diturutkan kerana parti.

“Memang pada asalnya saya nak berehat sementara waktu tapi berdasarkan situasi semasa, parti telah memberikan pandangan supaya saya ambil bahagian dalam PRN kali ini.

“Maka saya akur arahan presiden dan majlis pimpinan tertinggi parti untuk bersama dengan rakan lain menyertai PRN kali ini,” katanya.

Artikel berkaitan

Anwar beri bayangan kluster mahkamah masih berpeluang sertai Kabinet

`Jom Ziarah Gereja’: anjuran NGO di bawah KBS, sasar belia Muslim

Kempen Malaysia Sejahtera Tanpa Arak Masih Diteruskan

Tiada Perbincangan Mengenai Kumpulan Sokong Ismail Sabri Dalam Pemilihan UMNO

Penganjur, beberapa individu akan dipanggil polis

Azmin berkata demikian kepada media selepas Majlis Pengumuman Calon PN di Taman Medan, Petaling Jaya malam tadi.

PN mempertaruhkan 56 calon di Dewan Undangan Negeri (DUN) Selangor.

Pengumuman calon-calon PN Selangor oleh Tan Sri Muhyiddin Yassin di Padang Awam Taman Medan, Petaling Jaya pada Rabu.

Pengumuman dibuat oleh Pengerusi PN, Tan Sri Muhyiddin Yassin.

Sebelum ini, Mohamed Azmin yang juga ADUN Bukit Antarabangsa menegaskan, beliau tidak mahu bertanding pada Pilihan Raya Negeri (PRN) Selangor seperti yang pernah diputuskan pada November tahun lalu.

Beliau sebaliknya, mencadangkan supaya calon yang lebih muda menggantikan tempatnya apabila mendakwa sudah pun menjadi wakil rakyat selama tujuh penggal di peringkat DUN dan Parlimen.

Ketika ditanya mengapa beliau tidak memilih untuk bertanding di Bukit Antarabangsa, Azmin berkata, Hulu Kelang merupakan kerusi pertama beliau mendapat mandat daripada rakyat sejak tahun 1999.

“Tidak timbul saya lari dari satu kawasan ke kawasan lain. Sebagai pemimpin kita harus bersedia memberikan khidmat di mana jua yang diperlukan oleh rakyat,” katanya.


Bantuan khas RM300 kepada penjawat awam, RM200 pesara

0

BANGI, Khamis – Kerajaan akan menyediakan bantuan khas penghargaan RM300 kepada penjawat awam gred 56 dan ke bawah.

Perdana Menteri, Datuk Seri Anwar Ibrahim yang juga Menteri Kewangan turut mengumumkan bantuan RM200 kepada pesara kerajaan termasuk pesara berpencen, penerima pencen terbitan, pesara Kumpulan Wang Simpanan Pekerja (KWSP), pesara bersara pilihan dan belum menerima pencen, veteran berpencen serta veteran tidak berpencen.

“Bantuan khas ini akan memanfaatkan 1.3 juta penjawat awam termasuk lantikan kontrak, serta lebih sejuta pesara.

”Dengan pemberian permulaan ini diharap penjawat awam akan terus berusaha gigih untuk menyokong hasrat melaksanakan pembaharuan,” katanya ketika berucap pada Majlis Peluncuran Ekonomi Madani: Memperkasa Rakyat di Kuala Lumpur hari ini.

Artikel berkaitan

Biadap! Pemuda Israel kencing, minum arak dalam perkarangan Al Aqsa

Cuepacs gesa siasat dakwaan menteri buat ‘kecoh’ di KLIA

Individu buat ciapan biadab berhubung kesihatan Abdul Hadi, diarah mohon maaf

Kedudukan Saarani Kekal, Tiga Adun Masuk Parti Bangsa Malaysia

SPRM Fokus Banteras Sindiket Besar & Punca Kes Rasuah Meningkat – Anwar

Anwar berkata, bayaran bantuan berkenaan dijangka dalam tempoh dua minggu dari sekarang.

Menurutnya, bantuan khas itu diumumkan sementara kajian gaji dan elaun diperincikan.

Turut hadir Timbalan Perdana Menteri, Datuk Seri Dr Ahmad Zahid Hamidi; Menteri Komunikasi dan Digital, Fahmi Fadzil; Menteri Pengangkutan, Anthony Loke dan Ketua Setiausaha Negara, Tan Sri Mohd Zuki Ali.

Dalam masa sama, Anwar berkata, kerajaan terus komited untuk menyelaraskan gaji penjawat awam dengan melihat kepada kemampuan kewangan kerajaan.

“Ekonomi Madani, memberi perkhidmatan terbaik sekali gus membantu ruang fiskal kerajaan agar hasrat kerajaan untuk merealisasikan gaji baharu perkhidmatan awam menjadi kenyataan,” katanya.

Pada 13 Julai lepas, Perdana Menteri berkata, skim gaji penjawat awam akan disaran dinaikkan secara berperingkat berdasarkan keupayaaan ekonomi negara dan cadangan itu akan dikemuka dalam mesyuarat dengan Mohd Zuki serta Ketua Pengarah Perkhidmatan Awam, Datuk Dr Zulkapli Mohamad sebelum pilihan raya di enam negeri pada 12 Ogos ini.

Sementara itu, Anwar berkata, melihat kejayaan dan impak besar program e-tunai kepada masyarakat, kerajaan bersetuju menawarkan kredit e-tunai RM100 kepada semua rakyat dewasa Malaysia yang berpendapatan RM100,000 setahun dan ke bawah.

Katanya, bilangan penerima yang layak dianggarkan melebihi 10 juta orang iaitu merangkumi golongan B40 dan M40 dengan dana sekitar RM1 bilion.


Dominic Lau sah bertanding di DUN Bayan Lepas

0

BANGI, Khamis – Perikatan Nasional (PN) setuju untuk meletakkan Presiden GERAKAN, Datuk Dr Dominic Lau Hoe Chai sebagai calon PN bagi kerusi Dewan Undangan Negeri (DUN) Bayan Lepas, Pulau Pinang.

Perkara tersebut disahkan oleh Setiausaha Agung PN, Datuk Seri Hamzah Zainudin menerusi satu kenyataan hari ini.

Sebelum ini, media melaporkan timbul konflik penamaan calon selepas PAS DUN Bayan Lepas menyuarakan ketidakpuasan hati susulan hasrat Dominic Lau untuk bertanding di kerusi berkenaan.

Mereka menetapkan pendirian untuk memboikot proses penamaan calon sekiranya Dominic Lau masih berkeras untuk bertanding di kerusi berkenaan.

Artikel berkaitan

Beri peruntukan RM300,000 kepada Ahli Parlimen di kawasan terjejas banjir

Tidak Realistik Dan Bebankan Peminjam

Tambah baik sistem pengecaman identiti, elak isu mayat tertukar berulang

Visa Furada – Berhati-Hati Jangan Sampai Duit Hangus

BN tidak rebut kerusi, ikut persetujuan parti komponen

Terdapat tiga DUN di bawah Parlimen Balik Pulau iaitu Bayan Lepas, Pulau Betong dan Teluk Bahang.

Baru-baru ini, media turut melaporkan Dewan Pemuda PAS Tasek Gelugor mendesak Dominic Lau supaya berundur dan tidak berangan-angan untuk bertanding di kerusi majoriti Melayu di Tasek Gelugor Pilihan Raya Umum Dewan Undangan Negeri ke-15 nanti.

Kerusi DUN Bayan Lepas dimenangi calon AMANAH, Azrul Mahathir Aziz pada Pilihan Raya Umum ke-14.

Sebanyak 64.41 peratus pengundi kawasan DUN ini adalah Melayu manakala selebihnya CIna (29.81 peratus), India (5.29 peratus) dan lain-lain (0.49 peratus).


e-tunai RM100 kepada 10 juta golongan dewasa

0

BANGI, Khamis – Kerajaan bersetuju untuk menawarkan kredit e-tunai sebanyak RM100 kepada semua rakyat dewasa di negara ini.

Perdana Menteri, Datuk Seri Anwar Ibrahim berkata, mereka layak menerima insentif bagi yang berpendapatan RM100,000 setahun dan ke bawah.

Anwar berkata, inisiatif membabitkan peruntukan sekitar RM1 bilion itu akan memanfaatkan lebih 10 juta rakyat berusia 21 tahun ke atas, merangkumi golongan B40 dan M40.

Katanya, inisiatif e-tunai kepada golongan dewasa itu diumumkan selepas kerajaan melihat kejayaan dan impak besar program e-tunai kepada masyarakat.

Artikel berkaitan

Tiada Istilah Ketua Menteri Sementara – Zahid

Pembantu Ahli Parlimen langgar kod etika pakaian diarah keluar

19 MoU dilaksanakan selewat-lewatnya tahun depan

PM lantik 5 individu anggotai badan penasihat khas Menteri Kewangan

Unsur LGBT punca jam tangan Swatch dirampas – PM

“Melihat akan kejayaan dan impak besar program e-tunai kepada masyarakat, Kerajaan bersetuju untuk menawarkan kredit e-tunai sebanyak RM100 kepada semua rakyat dewasa Malaysia yang berpendapatan RM100,000 setahun dan ke bawah.

“Bilangan penerima yang layak dianggar melebihi 10 juta rakyat iaitu merangkumi golongan B40 dan M40 dengan dana sekitar RM1 bilion,” katanya ketika berucap dalam Majlis Peluncuran Ekonomi MADANI: Memperkasa Rakyat di Kuala Lumpur hari ini.


Najib minta hakim Collin tarik diri kes 1MDB

0

BANGI, Khamis – Datuk Seri Najib Tun Razak memohon supaya Hakim Datuk Collin Lawrence Sequerah yang sedang mendengar kes penyelewengan dana 1Malaysia Development Berhad (1MDB) berjumlah RM2.28 bilion supaya menarik diri.

Collin yang merupakan Hakim Mahkamah Tinggi ketika kes berlangsung telah dinaikkan pangkat kepada Hakim Mahkamah Rayuan baru-baru ini.

Peguam yang mengetuai pasukan pembelaan bekas Perdana Menteri itu, Tan Sri Muhammad Shafee Abdullah memaklumkan mahkamah bahawa pihaknya akan membuat permohonan rasmi dalam masa terdekat.

Difahamkan permohonan ini dibuat Najib selepas pengakuan Collin ketika perbicaraan pada petang semalam bahawa beliau pernah bekerja di firma guaman yang sama, Zain & Co bersama-sama dengan bekas peguam 1MDB, Jasmine Loo Ai Swan.

Artikel berkaitan

Sindiket Kuota Umrah: SPRM tahan pengarah urusan agensi pelancongan

Dakwaan Azam Baki, Cubaan Heret Institusi Diraja – PEMBELA

Ramasamy mulut celupar, abaikan dia – Ahmad Zahid

Masyarakat India Tidak Puas Hati Sop Sambutan Thaipusam

BERSATU serah kerusi DUN di Jeli, Gua Musang kepada PAS

Collin yang membuat pendedahan itu semalam menyatakan bahawa beliau pernah menjadi rakan kongsi Jasmine Loo hampir 15 tahun dulu.

Jasmine Loo yang merupakan sekutu ahli perniagaan dalam buruan, Low Taek Jho atau Jho Low yang dikaitkan dengan penyelewengan dana 1MDB, melarikan diri untuk beberapa tahun sebelum ditahan pihak berkuasa apabila beliau kembali ke Malaysia.

Kata Muhammad Shafee, beliau telah mengadakan perbincangan dengan Najib pada pagi ini tentang permohonan itu sebelum memaklumkannya kepada mahkamah.

“Kami sedang pertimbang untuk memfailkan permohonan agar Yang Arif menarik diri daripada terus mendengar perbicaraan ini. Pendedahan oleh Yang Arif semalam bukan sahaja mengejutkan saya, sebaliknya anak guam saya.

“Untuk makluman, nama Jasmine Loo ini telah disebut sebanyak 656 kali sepanjang 167 hari perbicaraan,” katanya di hadapan Collin.

Menurut Muhammad Shafee, pihaknya berpendapat tidak kira sama ada Jasmine Loo akan dipanggil sebagai saksi atau tidak, penglibatan Collin bersama Jasmine Loo hampir 15 tahun dahulu boleh dijadikan sebab untuknya menarik diri.

“ Yang Arif pernah menjadi rakan kongsi dalam firma guaman yang sama, adalah baik untuk Yang Arif pertimbang untuk menarik diri,” ujarnya.

Sejurus selepas itu, Collin berkata, beliau akan mempertimbangkan perkara itu selepas permohonan rasmi oleh pembelaan dilakukan.

Sementara itu, Timbalan Pendakwa Raya, Ahmad Akram Gharib memaklumkan pasukannya belum mendapat arahan daripada Jabatan Peguam Negara (AGC) berhubung perkara tersebut. – MALAYSIAGAZETTE


Zeti nafi Najib rujuk derma kerabat Arab Saudi kepada BNM

0

BANGI, Khamis – Bekas Gabenor Bank Negara (BNM), Tan Sri Dr Zeti Akhtar Aziz memberitahu Mahkamah Tinggi Kuala Lumpur bahawa, surat berhubung hadiah AS$100 juta daripada Kerabat Diraja Arab Saudi kepada Datuk Seri Najib Razak tidak pernah didedahkan kepada BNM.

Zeti, 76, berkata demikian semasa membaca pernyataan saksi dalam prosiding kes empat pertuduhan menggunakan kedudukan untuk memperoleh suapan berjumlah RM2.3 bilion dana 1MDB dan 21 tuduhan pengubahan wang haram melibatkan jumlah yang sama bekas Perdana Menteri itu.

Beliau yang juga saksi pendakwaan ke-46 berkata, Najib tidak mengemukakan tiga surat bertarikh 1 November 2011, 1 Mac 2013 dan 1 Jun 2014 tersebut kepada BNM.

Zeti berkata, bekas Pengarah Urusan Kumpulan AmBank Group, Cheah Tek Kuang juga tidak pernah menimbulkan isu derma yang bertujuan untuk disalurkan kepada akaun bank bekas Ahli Parlimen Pekan ini.

Artikel berkaitan

Penduduk Gesa Kerajaan Selamatkan Tanah Melayu Kampung Bharu

Sungai Lereh bertukar hitam, busuk akibat sisa kumbahan ternakan

Mansuh pelepasan cukai SSPN tindakan anti rakyat, anak muda

Hadi tergamak guna dalil agama salah demi kepentingan PAS

Secara teorinya Muafakat Nasional sudah ‘mati’ – Penganalisis

Beliau yang menjawat jawatan Gabenor BNM selama 16 tahun ini berkata, pada 28 Januari 2011, Tek Kuang memaklumkan bahawa Najib (ketika itu Perdana Menteri) membuka akaun AmIslamic Bank Berhad dan ia akan dirujuk dalam kod untuk ‘Ringgit Operations Monitoring System’ (ROMS).

“Walaupun akaun itu dikodkan sebagai ‘AmPrivate Banking – MR’ untuk ROMS, pembukaan akaun itu adalah mematuhi peraturan yang ditetapkan.

“Ini kerana semua akaun peribadi yang dibuka oleh pemegang akaun mestilah di bawah nama pemegang akaun seperti yang dinyatakan dalam kad pengenalan dan bukan dengan nama lain,” katanya.

Gabenor wanita pertama BNM ini juga berkata, tiada sebarang perbincangan dibuat memandangkan pertemuan yang dibuat itu adalah singkat.


Calon MUDA tarik diri bertanding kerusi DUN Repah

0

BANGI, Jumaat – Ikon Belia Madani Negeri Sembilan, Iswan Ishak tidak akan bertanding sebagai calon MUDA di kerusi Dewan Undangan Negeri (DUN) Repah.

Jawatankuasa Pilihan Raya MUDA memaklumkan, setelah berbincang, beliau membuat keputusan tersebut atas sebab-sebab peribadi.

“Kami mengucapkan terima kasih kepada saudara Iswan atas kerjasama yang diberikan dan mengucapkan selamat maju jaya kepada beliau,” katanya dalam kenyataan hari ini.

Dengan penarikan diri Iswan itu, MUDA kini hanya mempunyai seorang calon dalam Pilihan Raya Negeri (PRN) Negeri Sembilan iaitu Ahmad Qusyairi Abdull Rahim yang bakal bertanding di kerusi DUN Temiang.

Artikel berkaitan

Netizen naik angin, kecam pelancong `first world country’ isi minyak murah di Malaysia

Dakwaan Penganut Hindu Melampaui Batas – Peace

Bawa pulang rakyat Malaysia jika konflik di Sudan bertambah tegang

GKP 4.0 fasa 2 dibayar mulai 23 November ini

PPV Dibuka Semula, 9,000 Dos Penggalak AZ Diberi Setiap Hari

Sebelum ini, pencalonan Iswan mencetuskan kontroversi apabila rakaman video beliau yang dikatakan mempersendakan orang kurang upaya (OKU) kembali tular.

MUDA juga tidak menyatakan sama ada calon lain akan dinamakan untuk menggantikan Iswan.


Kerajaan tidak pernah bincang RON95 turun 10 sen

0

BANGI, Jumaat – Kementerian Ekonomi mengesahkan, tiada sebarang perbincangan di peringkat kerajaan bagi menurunkan harga runcit bahan api terutama RON95 dan diesel.

Menterinya, Rafizi Ramli berkata, beliau baru mendengar desas-desus itu terutama yang dikeluarkan oleh badan penyelidik, MIDF Research.

Beliau berkata, selepas tujuh bulan di bawah pimpinan Kerajaan Madani, tidak pernah sekali pun perkara (menurunkan harga bahan api) itu dibincangkan di peringkat kerajaan.

Artikel berkaitan

UMNO Runding Dengan Kerajaan Bila PRU15

Varian Deltacron Gabungan Antara Delta Dan Omicron

Sivaraj letak jawatan, isytihar keluar MIC

Jumlah Mangsa Terus Meningkat, Kini Lebih 1,100 Penduduk

Kerajaan perlu keluarkan SOP pelancong China

“Sampai sekarang, saya tidak pernah dengar, malah tidak pernah ada perbincangan mengenainya. Sebenarnya harga minyak mentah dunia sudah naik kepada AS$70 setong dan pernah mencecah sekitar AS$83 setong.

“Keputusan menurunkan harga bahan api ini sebenarnya di bawah Kementerian Kewangan kerana ia membabitkan peruntukan subsidi bahan api.

“Mungkin boleh tanya MIDF, mana mereka dapat berita dan desas-desus itu,” katanya dalam sidang akhbar selepas melancarkan Laporan Survei Pendapatan Isi Rumah Malaysia, 2022 di Putrajaya hari ini.

Sebelum ini, MIDF Research menjangkakan kerajaan akan mempertimbang untuk menurunkan harga runcit bahan api dalam jangka terdekat ini terutamanya RON95 dan diesel.

Difahamkan, kerajaan akan membuat pertimbangan itu selepas mengambil kira inflasi makanan yang terus meningkat selain tekanan ke atas pendapatan pengguna.

MIDF menjelaskan, kerajaan dijangka menurunkan harga RON95 sebanyak 10 sen kepada RM1.95 seliter bulan depan. – UTUSAN


MHO serah surat permohonan maklum balas kes e-Ganjaran

0

BANGI, Jumaat – Pertubuhan Kemanusiaan Masyarakat Antarabangsa Malaysia (MHO) menyerahkan surat permohonan maklum balas kepada Kementerian Perdagangan Dalam Negeri dan Kos Sara Hidup (KPDN) berhubung status siasatan jenayah penipuan aplikasi e-Ganjaran di Ibu Pejabat KPDN, Putrajaya hari ini.

Setiausaha Agung MHO, Datuk Hishamuddin Hashim berkata, seramai 114 orang pelabur menjadi mangsa penipuan pelaburan yang dianjurkan oleh satu aplikasi yang memberikan ganjaran melalui sistem E-ganjaran yang telah menyebabkan kerugian jutaan ringgit kepada mereka.

Menerusi satu kenyataan, beliau berkata, pihaknya menaruh harapan yang besar agar keadilan dapat diberikan kepada semua mangsa penipuan aplikasi itu.

“Tujuan serahan surat permohonan maklum balas status laporan polis di bawah Seksyen 107A kepada pihak KPDN adalah kerana pihak Polis Diraja Malaysia (PDRM) telah merujuk laporan yang diajukan kepada mereka kepada pihak KPDN.

Artikel berkaitan

PAS nafi keluar PN – Tuan Ibrahim

Abdul Hadi sindir pelantikan Anwar, PH menang ‘dalam masa kecederaan’

Wanita Rusia ceroboh Menara Merdeka 118 kongsi pengalaman di Twitter

DAKWAAN PAS KHIANAT, JANGAN SAMPAI SEMUANYA MELOPONG’

UMNO pecat tiga ADUN Sabah

“Pihak MHO memohon supaya pihak KPDN dapat memberikan maklum balas berkenaan dengan laporan polis yang telah dirujuk kepada mereka.

“Besar harapan pihak MHO bawakan kepada pihak KPDN kerana pihak MHO telah diberikan kepercayaan oleh mangsa-mangsa yang telah diperdaya untuk menggunakan perkhidmatan aplikasi ini.

“Disamping itu, pihak MHO juga ingin memberikan ucapan penghargaan dan ribuan terima kasih kepada pihak KPDN kerana sudi untuk meluangkan masa dengan menghantar wakil untuk menerima serahan surat permohonan untuk mendapatkan maklumbalas di bawah Seksyen 107A Kanun Tatacara Jenayah,” katanya.

Sebelum ini, Setiausaha PDRM, Datuk Noorsiah Mohd Saaduddin berkata, syarikat yang mengendalikan e-Ganjaran itu sudah diserbu pihak KPDN pada tahun lepas dan disiasat mengikut Seksyen 4(1) dan Seksyen 27B Akta Jualan Langsung dan Skim Anti Piramid 1993.

Difahamkan, aplikasi tersebut diperkenalkan sejak 2020 dan menawarkan pembelian barangan melalui penggunaan e-dompet dengan penjimatan sehingga 50 peratus.


Muhyiddin saman Anwar kerana fitnah isu pelupusan hutang peneroka Felda

0

BANGI, Jumaat – Pengerusi Perikatan Nasional (PN), Tan Sri Muhyiddin Yassin menyaman Datuk Seri Anwar Ibrahim atas dakwaan menyampaikan ucapan berbaur fitnah berkaitan isu pelupusan hutang peneroka Lembaga Kemajuan Tanah Persekutuan (Felda) bernilai RM8.3 bilion.

Writ saman itu difailkan semalam di Pejabat Pendaftaran Mahkamah Tinggi Kuala Lumpur melalui Tetuan Rosli Dahlan Saravana Partnership.

Dalam pernyataan tuntutan itu, Muhyiddin selaku plaintif mendakwa Perdana Menteri (defendan) mengeluarkan kenyataan memfitnah yang membawa maksud beliau berbohong berkenaan isu pelupusan hutang peneroka Felda.

Ujar Ahli Parlimen Pagoh itu, kenyataan berbaur fitnah tersebut dikeluarkan menerusi ucapan semasa sambutan Hari Peneroka Lembaga Kemajuan Tanah Persekutuan 2023 di Serdang, Selangor pada 7 Julai lalu.

Artikel berkaitan

4 Kes Omicron Dikesan Di Kelantan

Cuepacs gesa siasat dakwaan menteri buat ‘kecoh’ di KLIA

Peguam Negara tolak representasi Rewcastle-Brown

Debat ekonomi Rafizi, Syahir pada 9 Ogos

DUN P. Pinang bubar 10 hari terakhir Jun

Sambutan itu disiarkan secara langsung melalui Facebook Live di halaman Facebook defendan dengan nama ‘Anwar Ibrahim’.

Melalui siaran Facebook sehari selepas itu, plaintif menafikan kenyataan fitnah pertama defendan dan menjelaskan bahawa pelupusan hutang RM8.3 bilion tersebut telah dilaksanakan pada 2021 dan ia dibuktikan melalui Penyata Kewangan Felda Bagi Tahun Kewangan Berakhir 2021.

Ujarnya, perkara itu disokong oleh kenyataan media Pengerusi Felda, Tan Sri Idris Jusoh pada 24 Februari lalu bahawa pelupusan hutang RM8.3 bilion daripada RM12.1 bilion telah dilaksanakan pada 2021.

Ujar Muhyiddin, tanpa mengendahkan penjelasan beliau dalam siaran Facebook itu, Anwar terus memfitnah plaintif semasa berucap hari yang sama pada sesi dialog di Universiti Utara Malaysia (UUM) dengan mengatakan bahawa hutang peneroka Felda masih tidak dilupuskan.

Menurut plaintif, pada 13 Julai lalu, Anwar sekali lagi memutar belit kenyatan fitnah pertama dan kedua dengan mendakwa beliau yang mengeluarkan peruntukan untuk meluluskan pelupusan hutang RM8.3 bilion yang mana kemudian disiarkan dalam halaman YouTube Astro Awani.

Bekas Perdana Menteri kelapan itu mendakwa, Anwar memfitnahnya bahawa beliau tidak melaksanakan pelupusan hutang peneroka Felda sepanjang memegang jawatan itu selama tiga tahun 33 bulan sehingga menyebabkan hutang meningkat.

Pernyataan tuntutan itu juga menyatakan, kenyataan media Pejabat Perdana Menteri (PMO) dan Kementerian Kewangan berkaitan sukuk RM9.9 bilion adalah cubaan Anwar untuk memutar belit, memanipulasi serta mengelirukan orang ramai bahawa beliau (Anwar) yang melupuskan hutang itu baru-baru ini.

Menurut Muhyiddin, Anwar menandatangani satu dokumen pada 26 Jun lalu dan menyatakan bahawa dokumen tersebut adalah berkenaan sukuk Felda sebanyak RM9.9 bilion dan geran 10 tahun oleh kerajaan sebanyak RM990 juta setahun.

Melalui siaran Facebook pada 21 Julai lalu, plaintif menjelaskan bahawa defendan sengaja menyalahtafsir dan menyamakan dokumen yang dikemukakan sebagai dokumen pelupusan hutang peneroka Felda, walhal dokumen yang didakwa ditandatanganinya adalah untuk sukuk.

Muhyiddin juga mendakwa, Anwar mengetahui bahawa penerbitan kenyataan fitnah tersebut akan menjatuhkan dan memburukkan nama parti politik yang dipimpinnya.

Dalam pernyataan tuntutannya, plaintif selaku Perdana Menteri bersama Menteri Kabinetnya telah melaksanakan berbagai rancangan pemulihan negara semasa tempoh pandemik Covid-19.

Antaranya termasuk melupuskan 80% daripada sejumlah RM12.1 bilion hutang peneroka Felda melibatkan RM8.3 bilion melalui keputusan Majlis Jemaah Menteri (MJM) pada 14 Oktober 2020.

Keputusan lain termasuk meluluskan terbitan Sukuk RM9.9 bilion yang dijamin kerajaan untuk meningkatkan ekuiti Felda dalam FGV

Holdings Berhad.

Bekas Perdana Menteri menuntut ganti rugi teladan dan ganti rugi teruk yang masing-masing sepadan dengan jumlah RM200 juta seperti yang dituntut oleh Anwar ketika membalas surat tuntutan beliau.

Muhyiddin juga memohon perintah agar Anwar memadamkan video siaran langsung dalam Facebook bertajuk `Sambutan Hari Peneroka Felda

2023′, di bawah nama `Anwar Ibrahim’ dengan serta-merta.

Beliau juga memohon perintah supaya Anwar memadamkan video siaran langsung Facebook dan YouTube bertajuk `Temu Anwar Kedah @ UUM’. – UTUSAN


572 calon sah bertanding, PN paling ramai calon

0

BANGI, Sabtu – Sebanyak 572 kertas penamaan calon diterima melibatkan keseluruhan 245 kerusi DUN dan satu kerusi Parlimen Kuala Terengganu.

Pengerusi Suruhanjaya Pilihan Raya (SPR), Datuk Abdul Ghani Salleh mengesahkan perkara itu namun satu kertas penamaan calon ditolak iaitu di Dewan Undangan Negeri (DUN) Kota Lama.

Dalam perkembangan lain katanya, pertandingan tertinggi membabitkan pertembungan lima penjuru iaitu di DUN Lunas, Kedah.

Manakala pertembungan satu lawan satu sebanyak 181 kerusi diikuti tiga penjuru (51 kerusi) dan empat penjuru 13 kerusi.

Artikel berkaitan

Data Aplikasi MySejahtera Hak Milik Mutlak Kerajaan Malaysia

SPRM buka kertas siasatan isu dana RM600 bilion

Malaysia lebih berisiko dilanda tsunami berbanding gempa bumi

Hanya pegawai Gred 41 ke atas diberi kuasa tolak pelancong masuk

Tiada Tanda Perhimpunan Berlaku Setakat Ini

Sementara itu katanya, Perikatan Nasional adalah paling ramai bertanding iaitu 168 orang orang diikuti Pakatan Harapan (PH) seramai 138 orang, Barisan Nasional (108) orang dan PAS 78 orang.

“Parti Muda (19 calon), PRM (13 orang), PSM (empat orang), PFP (dua orang), Parti Utama Rakyat (seorang) dan Bebas (41 orang).

“Seramai 501 calon dalam kalangan lelaki manakala 71 orang calon wanita dengan umur calon tertua 80 tahun di DUN Pantai Jerejak dan calon termuda 23 tahun di Bukit Antarabangsa,” katanya.


BN sedia hadapi PRN, punggut undi parti komponen

0

TANJONG KARANG, Sabtu – Barisan Nasional (BN) sedia menghadapi Pilihan Raya Negeri (PRN) Selangor meskipun berdepan situasi pergolakkan dalaman UMNO susulan pemecatan Bekas Pengerusi UMNO Selangor, Tan Sri Noh Omar sebelum ini.

Penyandang Dewan Undangan Negeri (DUN) Sungai Burong, Mohamad Khir Ramli berkata, pihaknya akan berkempen secara sihat tanpa memburukkan persaingnya Mohd Zamri Mohd Zainuldin yang mewakili Perikatan Nasional (PN).

“Kempen ini mudah sahaja konsep saya kita membawa diri kita dan apa yang kita nak bawa untuk DUN Sungai burong ini.

“Kita tidak perlu untuk memburuk-burukkan calon di sebelah sana kerana pada saya kena bawa imej sebagai seorang ustaz sebagai seorang agama dan kata-mengata, umpat-mengumpat, provokasi dan sebagainya itu bukan budaya kita, bukan agama kita suruh,” katanya.

Artikel berkaitan

Saya tiada kuasa – Sanusi

Tambang MRT2 percuma sehingga 31 Mac

DAP dambakan sokongan orang Melayu demi kepentingan survival politik

Polis percepat siasatan pelajar kecam soalan Sejarah SPM

Sanusi dakwa beri kerjasama, nafi gagal dihubungi polis

Beliau berkata demikian selepas Majlis Penamaan Calon dan Pelancaran Jentera Pilihan Raya DUN Sungai Burong hari ini.

Mohamad Khir yakin bakal menewaskan pesaingnya susulan kekuatan BN dalam menerajui Sungai Burong selama empat penggal dan menyifatkan pengundi UMNO tidak berkurang selain bertambah pengundi daripada parti komponen kerajaan pusat.

Terdahulu, DUN Sungai Burong berdepan saingan satu lawan satu pada Pilihan Raya Umum Dewan Undangan Negeri Ke-15 (PRU DUN KE 15) yang ditandingi Calon BN, Mohd Zamri Mohd Zainuldin manakala calon PN, Mohd Zamri Mohd Zainuldin.


Dinding kaca pejabat parti PAS pecah

0

BANGI, Sabtu – Beberapa jam sebelum proses penamaan calon pilihan raya enam negeri bermula, dinding pejabat Pejabat Agung Parti Islam Se-Malaysia (PAS), Jalan Raja Laut, di Kuala Lumpur pecah berderai.

Perkara itu, diumumkan menerusi media sosial parti terbabit, namun tidak mendedahkah butiran terperinci.

Bagaimanapun, katanya, tiada kemalangan jiwa dan kemalangan polis telah dibuat.

Penolong Setiausaha Agung PAS Khairul Faizi Ahmad Kamil dalam satu kenyataan berkata, kejadian dirakaman kamera litar tertutup malah terdapat saksi.

Artikel berkaitan

UMNO Runding Dengan Kerajaan Bila PRU15

Belanjawan 2023 lulus dengan undi suara

Seremban catat IPU tidak sihat

KPM setuju sesi persekolahan bermula Januari

Khairy nasihat pencarum KWSP simpan untuk hari tua, tidak perlu pengeluaran lagi

Beliau juga harap kes berkenaan dapat diselesaikan sesegera mungkin.

Setakat laporan ini ditulis, masih tiada maklumat sama ada ia melibatkan perbuatan khianat.

Sementara itu,  tindakan seorang lelaki membaling batu pada dinding kaca itu dikatakan punca kejadian.

Perbuatan lelaki itu berjaya dirakam kamera litar tertutup (cctv) dan disaksikan gelandangan yang tidur berhampiran premis berkenaan, menurut Khairul.

Memetik Berita Harian,  Ketua Polis Daerah Dang Wangi, Asisten Komisioner Noor Dellhan Yahaya akan mengeluarkan kenyataan media berhubung kejadian.


DUN Permatang : UMNO kecewa kerjasama dengan PH

0

TANJONG KARANG, Sabtu – Perbalahan UMNO disifatkan bakal memberi kekuatan bagi calon Perikatan Nasional (PN),  Nurul Syazwani Noh pada pilihan raya negeri kali ini .

Bekas Pengerusi UMNO Selangor, Tan Sri Noh Omar menzahirkan harapan itu selepas beberapa pemimpin UMNO menyatakan kekecewaan mereka.

Beberapa pemimpin UMNO Bahagian Tanjung Karang juga katanya kecewa pada PRN kali ini kerana terpaksa bekerjasama dengan musuh tradisi iaitu Pakatan Harapan (PH).

“Kali ini calon Perikatan Nasional (PN) Nurul
Syazwani Noh ialah
anak saya, mendapat sokongan dari semua lapisan masyarakat, kumpulan parti politik serta pimpinan UMNO.

Artikel berkaitan

SPRM akan siasat Tun Dr Mahathir jika mempunyai maklumat berasas

Polis siasat unsur kongsi gelap dalam kes buli pelajar

Uniform Jururawat: Keselesaan perkara utama, selari dengan syariah agama

MEASAT 3d Bakal Menambah Baik Perkhidmatan Internet Negara

DAP tidak sokong dasar Islam punca PAS tarik kerjasama

“Mereka kecewa sebab yang berlawan dengan yang bertanding (PN) bukan Barisan Nasional (BN) tetapi PH,” katanya.

“Daripada dulu di Permatang, musuh utama BN ketika itu sememangnya PH, jadi mereka mengaku dahulu mereka berlawan dengan PH tidak akan hari ini mereka bersama dengan PH.

Beliau berkata demikian ketika ditemui semasa mengiringi anaknya, Nurul,  ke Pusat Penamaan Calon DUN Permatang di Institut Pengurusan Peladang (IPP) Tanjong Karang pagi tadi.

Noh bersama isterinya, Puan Sri Dr Aishah Salleh serta kira-kira 300 penyokong berarak dari tempat penyokong PN dan tiba di luar pusat penamaan itu pada jam 9.10 pagi.

Mengulas lanjut, Noh berkata, pergolakkan yang berlaku daripada pimpinan UMNO bahagian memberi tolak tambah pada peralihan undi UMNO kepada anaknya yang memihak kepada Perikatan Nasional (PN).

Terdahulu, Dewan Undangan Negeri (DUN) Permatang berdepan saingan satu lawan satu pada Pilihan Raya Umum Dewan Undangan Negeri Ke-15 (PRU DUN KE 15) yang ditandingi Calon PN, Nurul Syazwani Noh manakala calon PH, Mohd Yahya Mat Shari.


MUDA dakwa Zahid beri rasuah untuk raih undi

0

BANGI, Sabtu –  Parti Ikatan Demokratik Malaysia (MUDA) mempersoalkan tindakan Presiden UMNO, Datuk Seri Dr Ahmad Zahid Hamidi yang didakwa menggunakan taktik rasuah secara halus dalam ceramah politiknya di Terengganu, malam tadi.

Melalui ucapan itu, Timbalan Perdana Menteri, Datuk Seri Ahmad Zahid Hamidi mengumumkan peruntukan kepada Majlis Belia Negeri Terengganu sebanyak RM250,000 manakala RM200,000 kepada pasukan bermotosikal di seluruh negeri itu.

Atas dasar itu, calon yang bertanding di 19 Dewan Undangan Negeri (DUN) di empat negeri iaitu Selangor, Pulau Pinang, Terengganu dan Negeri Sembilan mendesak supaya Suruhanjaya Pilihan Raya (SPR) mengambil tindakan segera terhadap tindakan yang dilihat sebagai jenayah rasuah tersebut.

“Kami merujuk kenyataan dibuat Ahmad Zahid di Kuala Terengganu semalam, yang mana berlaku unsur sogokan untuk mendapatkan undi di musim pilihan raya ini.”

Artikel berkaitan

Kerajaan Laksana Program Dermasiswa TVET Untuk Pelajar B40

Tiada pindaan rancangan pengeluaran penuh 55, 60 tahun – KWSP

Kadar subsidi harga padi naik kepada RM500 setiap tan mulai esok

Poster Desak Zahid Letak Jawatan Di Gantung Di Melaka

Pejuang sah tinggalkan Gerakan Tanah Air

“Kami juga mendesak untuk Kerajaan Persekutuan menyatakan pendirian ke atas tindak-tanduk seperti ini,” kata mereka dalam kenyataan media secara bersama di Kuala Lumpur, hari ini.

MUDA juga mendakwa, wujudnya suatu bentuk sogokan apabila dinyatakan ‘”asalkan pada 12 Ogos nanti (hari mengundi), golongan muda mengikut gelombang biru dan merah” sekaligus memberikan bayangan bahawa sagu hati dan peruntukan ini berkait langsung dengan pilihan raya.

Tambahnya, timbul persoalan sama ada peruntukan khas yang diluluskan di atas pentas ceramah politik adalah suatu dasar yang wajar, berintegriti dan telus.

“Kenapa hanya belia negeri Terengganu mendapat peruntukan khas ini? Bagaimana pula belia di negeri lain terutama negeri yang tidak mengadakan pilihan raya?”

“Adakah sekiranya, pengundi memilih parti lain selain dari gelombang biru dan merah, maka kelulusan ini dibatalkan?” katanya.

Pendirian Kabinet terhadap tindakan menteri yang dilihat membelanjakan wang rakyat sesuka hati itu juga dipersoalkan oleh calon-calon MUDA.

Katanya, mereka dengan tegas menolak politik lapuk seperti ini dan menyeru supaya rakyat membuat pilihan yang lebih baik pada hari pengundian nanti.


“Perang” antara Sanusi dengan Saifuddin belum tamat

0

BANGI, Sabtu – Seteru antara Menteri Besar Kedah, Datuk Seri Sanusi Md Nor dengan Menteri Dalam Negeri, Datuk Seri Saifuddin Nasution dilihat akan berterusan meskipun ketika ini masing-masing sibuk berkempen Pilihan Raya Negeri DUN Ke-15.

Penyandang kerusi Dewan Undangan Negeri (DUN) Jeneri berkata menteri itu disifatkan terlalu rajin menyiasat dan sering ‘menyerang’  pentadbiran kerajaan negeri sejak kebelakangan ini.

Justeru katanya, soalan yang dilontarkan sebagai tugas kepada Saifuddin untuk membuat siasatan tambahan.

“Saya ada soalan tiap-tiap hari untuk Saifuddin iaitu sehari satu. Saya janji nanti saya akan tembak sehari satu.”

Artikel berkaitan

Pengintip Israel : Hukuman Berat Kepada Tali Barut Israel!

Hutan bakau Pantai Cermin diancam kemusnahan

Gempa Turkiye, Syria : Agong dan Permaisuri zahir takziah

MAT KILAU Cetus Revolusi Industri Perfileman

Ahli PKR Pertama Kali Dilantik Menteri Membimbangkan – Tian Chua

“Dia rajinkan siasat itu, siasat ini sehingga yang tak perlu yang sudah disiasat pun beliau siasat lagi, beliau rajin, kita bagi kes untuk disiasat,” katanya.

Tambah Sanusi, Saifuddin masih belum menjawab separang persoalan yang didedahkan Sanusi mengenai projek yang menyebabkan kerajaan negeri menanggung kerugian besar di bawah pemerintahan Barisan Nasional (BN) dan Pakatan Harapan (PH) sebelum ini.

Sanusi turut mendakwa Saifuddin telah mendaftar masuk hotel ketika kempen di Langkawi semalam menggunakan Jabatan Imegresen.

Dalam perkembangan lain Sanusi bakal berdepan calon BN Datuk Muhamad Khizri Abu Kassim yang juga Ketua UMNO Bahagian Sik.

Muhammad Sanusi turut menjangkakan proses kempen selama dua minggu ini akan berlaku fasa serangan yang berterusan terhadap dirinya.

Media melaporkan Saifuddin diminta menyiasat projek 99 East di Langkawi yang didakwa menyebabkan kerajaan negeri menanggung kerugian ratusan juta ringgit.

Jelas Sanusi, projek pada 2007 di bawah pimpinan Bekas Menteri Besar, Datuk Seri Mahdzir Khalid itu belum selesai sehingga merugikan kerajaan negeri dalam banyak aspek.


Pertandingan tiga penjuru di DUN Batu Tiga, Kota Anggerik

0

SHAH ALAM, Sabtu – Kerusi Dewan Undangan Negeri (DUN) Batu Tiga dan Kota Anggerik masing-masing menyaksikan pertandingan tiga penjuru pada Pilihan Raya Umum Dewan Undangan Negeri ke-15 (PRU DUN KE15) kali ini.

Pegawai Pengurus Pilihan Raya Bahagian Batu Tiga, Asmah Mohd. Zin dan Pegawai Pengurus Pilihan Raya Bahagian Kota Anggerik, Dr. Nor Fuad Abdul Hamid mengumumkan senarai calon yang bertanding jam 10.40 pagi selepas proses penamaan di Dewan Besar Tanjung, Seksyen 19 ditutup jam 10 pagi.

Bagi kerusi DUN Batu Tiga menyaksikan pertandingan antara Ketua Srikandi Parti Pribumi Bersatu Malaysia (BERSATU) Datuk Seri Rina Harun mewakili Perikatan Nasional (PN), Saiyidah Izzati Nur Razak Maideen (MUDA) serta Danial Al-Rashid mewakili AMANAH dalam gabungan Pakatan Harapan (PH) dan Barisan Nasional (BN).

Penyandang DUN Kota Anggerik pula, Najwan Halimi (PH-PKR) akan ditentang Mohamed Sukri Omar (PN-PAS) dan Azad Akhbar Khan (MUDA).

Artikel berkaitan

Mahkamah pulangkan pasport Syed Saddiq untuk sementara waktu

Bonus kakitangan awam tidak kena cukai

Kabinet baharu Sabah dijangka angkat sumpah esok

Kerajaan wajar kaji semula pemansuhan pelepasan cukai SSPN

Permohonan Lynas berhimpuan esok dibenarkan polis

Dalam PRU ke-14, Najwan Halimi menerima 26,947 undi dengan majoriti sebanyak 17,004 sekali gus mengalahkan dua lagi calon BN, Jumaeah Masdi dan calon PAS, Ahmad Dusuki Abd Rani.